text:
KHUTBAH PERTAMA
اللهُ أَكْبَرُ ( 3 كالي ) اللهُ أَكْبَرُ ( 3 كالي ) اللهُ أَكْبَرُ ( 2 كالي ) اللهُ أَكْبَرُ كَبِيْرًا و الحَمْدُ ِللهِ كَثِيْرًا وَسُبْحَانَ اللهِ بُكْرَةً وَأَصِيْلا . الحَمْدُ ِللهِ الَّذِى وَفَّقَنَا لِعِبَادَتِهِ . وَجَعَلَ هذَا اليَوْمَ فَرْحًا لِعِبَادِهِ الُمتَّقِيْنَ الَّذِيْنَ فَازُوْا بِصِيَامِ رَمَضَانَ وَقِيَامِهِ .وَأَشْهَدُ أَنْ لاإِلهَ إِلا اللهُ وَأَشْهَدُ أَنَّ سَيِّدَنَا مُحَمَّدًا عَبْدُهُ وَرَسُوْلُهُ اللّهُمَّ صَلِّ وَسَلِّمْ وَبَارِكْ عَلىَ سَيِّدِنَا مُحَمَّدٍ وَعَلَى آلِهِ وَأَصْحَابِهِ وَمَنْ تَبِعَهُمْ بِإِحْسَانٍ إِلَى يَوْمِ الدِّيْنِ . أَمَّا بَعْدُ …. فَيَا أَيُّهَا المُسْلِمُوْنَ اتَّقُوْا اللهَ حَقَّ تُقَاتِهِ وَلاتمَوُتُنَّ إِلا وَأَنْتُمْ مُسْلِمُوْنَ
فرمان الله دالم اية 185 سورة البقرة :
….يُرِيدُ اللَّـهُ بِكُمُ الْيُسْرَ وَلَا يُرِيدُ بِكُمُ الْعُسْرَ وَلِتُكْمِلُوا الْعِدَّةَ وَلِتُكَبِّرُوا اللَّـهَ عَلَىٰ مَا هَدَاكُمْ وَلَعَلَّكُمْ تَشْكُرُونَ ﴿١٨٥﴾
مقصودڽ : …… ﴿دڠن كتتڤن يڠ دمكين ايت﴾ الله مڠهندقكي كامو بروليه كموداهن، دان دي تيدق مڠهندقكي كامو منڠڬوڠ كسوكران. دان جوڬ سوڤاي كامو چوكوڤكن بيلاڠن ڤواس ﴿سبولن رمضان﴾، دان سوڤاي كامو ممبسركن الله كران منداڤت ڤتونجوقڽ، دان سوڤاي كامو برشكور
مسلمين دان مسلمات يڠ درحمتي الله،
سلامت هاري راي عيدالفطري داوچڤكن كڤد سلوروه قوم مسلمين دان مسلمات. كيت بارو سهاج ملالوي تربية رمضان يڠ مروڤاكن سواتو ڤروسيس دالم ملاهيركن همبا الله يڠ برتقوى. كجايأنڽ ايت اكن سمڤورنا جك دهياسي دڠن برشكور كڤد الله يڠ ممبري نعمة اونتوق ملقساناكن عبادة سڤنجڠ رمضان. برشكور منوروت امام الغزالي اداله ممنفعتكن ڤوتينسي انوڬره الله بريكن اونتوق ملقساناكن عمل كبأيقكن دان منچڬه كموڠكرن. انتاراڽ [1] برشكور دڠن هاتي دان ڤراسان سڤرتي مڠهينداري ڤريلاكو بوروق يڠ دبنچي الله دان مأنسي ترماسوق كدكوت، سومبوڠ، تكبور، رياء دان سباڬايڽ; سلالو ايڠت كڤد الله دان جوڬ مڠيڠت ماتي دان مميليقكي ڤراسأن چينتا كڤد الله دان رسولڽ ملبيهي اڤ ڤون جوا. [2] برشكور دڠن مولوت دان اوچاڤن سڤرتي ممباچ القرءان; مڠاجركن علمو يڠ دميليقكي; تيدق كتيڠڬالن تكبير هاري راي، سلالو برذكير د مان ڤون دان بيلا-بيلا ماس. [3] برشكور دڠن عمل ڤربواتن سڤرتي ملاكوكن عبادة صلاة 5 وقتو; ڤواس واجب دان سنة; مڠهيدوڤكن هاري راي دڠن عبادة جـأوهي دده عورة، ڤرڬاولن بيبس، هيبورن ملمڤاو [4] برشكور دڠن هرتا بندا سڤرتي ممبنتو اورڠ يڠ ممرلوكن ڤرتولوڠن دڠن زكاة دان صدقة، ممبينا مسجد دسمڤيڠ منجأوهي ڤمبذيران دان ڤركارا حرام .
اللهُ أَكْبَرُ! اللهُ أَكْبَرُ! اللهُ أَكْبَرُ وَلِلهِ الحَمْدُ
فرمان الله دالم اية 6 سورة التحريم :
يَا أَيُّهَا الَّذِينَ آمَنُوا قُوا أَنفُسَكُمْ وَأَهْلِيكُمْ نَارًا وَقُودُهَا النَّاسُ وَالْحِجَارَةُ عَلَيْهَا مَلَائِكَةٌ غِلَاظٌ شِدَادٌ لَّا يَعْصُونَ اللَّـهَ مَا أَمَرَهُمْ وَيَفْعَلُونَ مَا يُؤْمَرُونَ ﴿٦﴾
مقصودڽ : واهاي اورڠ-اورڠ يڠ برايمان! ڤليهاراله ديري كامو دان كلوارڬ كامو دري نراك يڠ باهن-باهن باكرنڽ: مأنسي دان باتو ﴿برهالا﴾; نراك ايت دجاڬ دان دكاول اوليه ملائكة-ملائكة يڠ كراس كاسر ﴿لايننڽ﴾; مريك تيدق مندرهكا كڤد الله دالم سڬالا يڠ دڤرينتهكنڽ كڤد مريك، دان مريك ڤولا تتڤ ملاكوكن سڬالا يڠ دڤرينتهكن
منوروت ابن عباس رضى الله عنه معنى “جاڬله ديريمو دان كلوارڬماو دري اڤي نراك“، اداله لاكوكنله كطاعتن كڤد الله دان تيڠڬلكن معصية سرتا سوروهله كلوارڬا مو اونتوق برذكير كڤد الله. مك دڠنڽ الله سلامتكن كالين دري اڤي نراك“.
سمنتارا سيدنا علي بن ابي طالب رضى الله عنه مڠاتكن: “ديديقله كلوارڬامو دان اجركن علمو كڤد مريك“. مانكالا مُقَاتِل دان الضَّحَاك بركات: “اڠكاو ممرينتهكن كلوارڬامو اونتوق منطاعةا الله دان منچڬه مريك دري برمعصية كڤد الله، هندقله اڠكاو منڬقكن ڤرينته الله ترهادڤ مريك، ممرينتهكن مريك دڠن ڤرينته الله دان ممبنتو مريك دالم اوروسن ترسبوت، دان جك اڠكاو مليهت كمعصيتن دري مريك مك هندقله اڠكاو منچڬه مريك“.
كيت ڤد هاري اين كباڽقكن داتڠ اونتوق صلاة هاري راي برسام كلوارڬ ترچينتا. أدا يڠ لام برڤيسه دان تيدق برجومڤا عقيبة سيبوق دڠن اوروسن كرجا ماسيڠ-ماسيه مك ڤد هاري لباران اين كيت دساتوكن سمولا اتس داسر كاسيه سايڠ برتراسكن ايمان. چوبا كيت بايڠكن سواتو هاري ننتي كيت ڤاستي برڤيسه بوكن كران ستاكت ماسيڠ-ماسيڠ كمبالي كتمڤت كرجا سمولا تتاڤي دڤيسهكن دڠن كماتين. ماسيڠ-ماسيڠ ممباوا ديري برسام بكلن عمالن سمادا بأيك اتاو بوروق اونتوق منمڤوه عالم قبور ستروسڽ عالم اخيرة. ماريله سام-سام كيت برمحاسبة مڠهيتوڠ ديري كيت دان اهلي كلوارڬ كيت سمادا ممڤو كمبالي برجومڤا د اخيرة سان اتاو ترڤيسه تروس عقيبة تيدق برسديا دڠن بكلن اخيرة عقيبة هاڽوت دڠن ڬودأن نفسو دان شيطان.
سبلوم ترلمبت ماريله كيت سام-سام مڠڬوناكن حاصيل تربية رمضان يڠ بارو لالو اونتوق موجودكن كلوارڬ يڠ مڠوتاماكن اخيرة ملالوي ببراڤ چارا انتاراڽ : [1] بكلكن كلوارڬ دڠن علمو [2] ديديق مريك منجادي ڤريبادي يڠ برادب كران مسئله درهاك ايبوباڤ دان كيس بولي يڠ بوكن سهاج منچدرا ماله ممبونوه سماكين ممبيمبڠكن. 13،359 كيس ديسيڤلين ڤلاجردجاتتكن دغن قدر ڤوراتا كيس بولي 250 كيس ستياڤ بولن [3] أجق كلوارڬ ملاكوكن كطاعتن [4] لارڠ كلوارڬ درڤد ملاكوكن معصية ترماسوق كموداهن تاليفون ڤينتر منددهكن انق-انق اونتوق منجوال مروة ديري [5] بيمبيڠ كلوارڬ اونتوق سلالو ايڠت كڤد الله دان برذكير كڤدڽ [6] باڽق بردعاء اڬر الله ممبري كبهاڬيأن دنيا دان اخيرة كڤد اهلي كلوارڬ كيت
اللهُ أَكْبَرُ! اللهُ أَكْبَرُ! اللهُ أَكْبَرُ وَلِلهِ الحَمْدُ
فرمان الله دالم اية 123 سورة طه :
قَالَ اهْبِطَا مِنْهَا جَمِيعًا ۖ بَعْضُكُمْ لِبَعْضٍ عَدُوٌّ ۖ فَإِمَّا يَأْتِيَنَّكُم مِّنِّي هُدًى فَمَنِ اتَّبَعَ هُدَايَ فَلَا يَضِلُّ وَلَا يَشْقَىٰ ﴿١٢٣﴾
مقصودڽ : الله برفرمان: “تورونله كامو بردوا دري شرڬ ايت، برسام-سام، دالم كادأن ستڠه كامو منجادي موسوه باڬي ستڠهڽ يڠ لاين; كمودين جك داتڠ كڤد كامو ڤتونجوق دريكو، مك سسياڤا يڠ مڠيكوت ڤتونجوقكو ايت نسچاي اي تيدق اكن سست دان اي ڤولا تيدق اكن مندريتا عذاب سڠسارا.
كهاڠتن مڽمبوت عيدالفطري تيدق ملالايكن كيت اونتوق سام-سام برمحاسبة تنتڠ حاصيل تربية رمضان يڠ بارو برلالو. انتاراڽ هوبوڠن كيت دڠن القرءان د مان جك ڤد بولن رمضان كيت ممڤو ختم القرءان مك ادكه ڤمباچان القرءان اين داڤت كيت تروسكن دلوار رمضان. كيت واجب يقين هاڽ دڠن مندكتي القرءان سهاج كيت اكن سلامت سباڬايمان ڤسانن ابن عباس رضى الله عنه بهاوا الله منجامين اورڠ يڠ ممباچ، ممهمي دان مڠعمالكن القرءان تيدق اكن سست د دنيا دان تيدق اكن سڠسارا د اخيرة. چونتوهيله جنراسي ڬيميلڠ سبلوم كيت دالم مڠحياتي القرءان دالم كهيدوڤن سباڬايمان يڠ دڬمبركن اوليه ابن مسعود رضى الله عنه : “دانتارا كامي اد يڠ ممڤلاجري 10 اية القرءان، دي تيدق مليواتي اية-اية ترسبوت هيڠڬ دي مڠتاهوي معناڽ دان مڠعمالكنڽ“. بڬيتو جوڬ امام حسن البصري رحمه الله مڠاتكن: “سسوڠڬوهڽ اورڠ-اورڠ سبلوم كالين ممندڠ القرءان سباڬاي سورت ڤنتيڠ دري توهن مريك، اوليه كران ايت مريك تَدَبُّرڽ ڤد مالم هاري دان مڠعمالكنڽ ڤد سياڠ هاري“.
تاڽله ڤد ديري كيت تنتڠ سجاوه مان كيت مندكتي القرءان. جاڠن ڤولا باڠون دري تيدور تروس باچ whatsap, sms, facebook تاڤي تيدق أدا ماس اونتوق ممباچ القرءان. باڬي يڠ بلوم ڤنداي اتاو لنچر ممباچ القرءان بروسهاله اونتوق مڠواسأيڽ سوڤاي القرءان دكت دهاتي كيت كران د اخيرة كيت بڬيتو ڤرلو كڤد شفاعة القرءان.
مسلمين دان مسلمات يڠ درحمتي الله،
ايڠتله سواتو ڤريڠاتن درڤد رسول الله صلى الله عليه وسلم
إِنَّ اللَّهَ يَرْفَعُ بِهَذَا الْكِتَابِ أَقْوَامًا, وَيَضَعُ بِهِ آخَرِين-أخرجه مسلم عن عمر بن الخطاب
مقصودڽ : سسوڠڬوهڽ الله ممولياكن دڠن كتاب اين ﴿القرءان﴾ سواتو قوم دان مڠهيناكن سواتو قوم يڠ لأين
جاتوه باڠون، ماجو موندور، مليا هينا، برجاي ڬاڬلڽ كيت اومة اسلام برڬنتوڠ كڤد سجأوه مانكه ايكاتن كيت دڠن القرءان دالم سلوروه اسڤيق كهيدوڤن ترماسوق عبادة خصوص، ايكونومي، ڤوليتيق، سوسيال دان سباڬايڽ. اوليه ايت كيت واجب برسوڠڬوه دالم ممڤرجواڠكن سيستيم اسلام ترماسوق ڤيندأن RUU355 دالم ممڤركاسكن محكمة شرعية. سجاره سوده ممبوقتيكن بهاوا سجق أكتا 355 اين دلولوسكن 52 تاهون يڠ لالو، بلوم ڤرنه اد سأورڠ بوكن اسلام يڠ ددعوا كسالهنڽ د باوه مان-مان محكمه شرعية نڬري-نڬري، اوندڠ-اوندڠ جناية شرعية نڬري-نڬري يڠ دوجودكن درڤد اكتا ايندوق اين. ڤد ماس سكارڠ، بيدڠ كواس جنايه محكمة شرعية ساڠت ترباتس. باتس حكومن ايت جوڬ أمت جأوه كتيڠڬالن بربنديڠ حكومن كسالهن دالم محكمه Sivil.سباڬاي چونتوه، باڬي سسواتو كسالهن د باوه أكتا هيدوڤن ليار، أوندڠ-أوندڠ Sivil بوليه ممڤرونتوقكن دندا سهيڠڬ RM50 ريبو ريڠڬيت كأتس سأورڠ يڠ دداڤتي برساله ممليهارا بوروڠ ترتنتو، سداڠكن كسالهن شرعية سڤرتي مڠاجر اجارن سست يڠ برجاي مڽلويڠكن عقيدة اتاو ممرتدكن سبڬيتو رامي ڤڠيكوتڽ يڠ براڬام اسلام د نڬارا اين، جك دسابيتكن كسالهنڽ، هاڽ بوليه ددندا تيدق لبيه درڤد RM5 ريبو ريڠڬيت، اڤاكه دمكين رندهڽ نيلاي هرڬ سبواه عقيدة مسلم؟ ترڬاماقكه كيت ممبياركن حكوم اسلام دلتقكن سدميكين رنده د نڬارا كيت يڠ ممڤرونتوقكن اسلام سلاكو اڬام نڬارا. د تاڠن كيت اداڽ 2 ڤيليهن سمأدا جولڠ اتاو بنمكن سيستيم اسلام، سوبور اتاو قبوركن سيستيم القرءان، توندوق اكور كڤد ڤرينته الله اتاو جاتوه ترسوڠكور د كاكي موسوه الله
دالم ماس يڠ سام كيت ليهت اورڠ بوكن اسلام لبيه برسوڠڬوه دان برساتو دالم مماستيكن اڤ يڠ دڤرجواڠكن اوليه سوروهنجاي انتارا اڬام ﴿IFC﴾ سبلوم اين انتاراڽ دالم مڠحلالكن مرتد اونتوق دلولوسكن. ماله ڬرقكن يڠ دڤلوڤوري ڤدري كريستيان بربڠسا ملايو سنديري يڠ اكتيف ممرتدكن اومة اسلام. مڠيكوت ريكود محكمه شرعية، سرامي 863 كيس تله دروجوع كڤداڽ انتارا تاهون 2000 هيڠڬ 2010 باڬي توجوان منوكر ستاتوس اڬام اسلام. اڤ يڠ لبيه مالڠ اومة اسلام يڠ دراسوق اجارن سست Liberal توروت برسكوڠكول دالم مڠحلالكن مرتد، كهوين برلأينن اڬام دان سوبورڽ بودايا سوڠسڠ LGBT سهيڠڬ كتيك اومة اسلام مڽمبوت رمضان بارو-بارو اين اداڽ اوسها سبواه يونيۏرسيتي سواستا اونتوق ممڤروموسي بودايا سوڠسڠ تتاڤي دبطلكن كران بنتاهن. كمودين ڬولوڠن اين مڠنجوركن مجليس بربوك ڤواسا كالڠن gay. مليهت كڤد اسقكن دالم مرانڤكن عقيدة دان مروسقكن اخلاق اومة اسلام يڠ سماكين مرونچيڠ مڽببكن اوسها دالم ممڤركاسكن محكمة شرعية بڬيتو دڤرلوكن. كيت بيمبڠ دڠن مسئلة جناية دان سوسيال د كالڠن اومة اسلام سنديري يڠ ماكين كتارا ترماسوق ريكود جابتن ڤندفترن نڬارا ﴿JPN﴾ منددهكن 159،725 كلاهيرن انق لوار نكاح اتاو تيدق صح طراف د كالاڠن وانيتا اسلام، ددفتركن د سلوروه نڬارا باڬي تيمڤوه 3 تاهون، برمولا 2013-2016. بڬيتو جوڬ لاڤورن ستاتيستيك ڤد تاهون 2015، 80% ايايت ﴿2752 اورڠ ڤڠيدڤ Hiv﴾ برڤونچا دري ڤلاكو هوبوڠن سيكس دڠن ﴿30%﴾ دكالڠن مريك ڤولا ڤلاكو سيكس سومبڠ homeseks. اداكه كيت مراس امان كتيك عقيدة دڬويڠ، اداكه كيت راس سلامت كتيك اخلاق سماكين تنت.
اللهُ أَكْبَرُ! اللهُ أَكْبَرُ! اللهُ أَكْبَرُ وَلِلهِ الحَمْدُ
فرمان الله سبحانه وتعالى دالم سوره الأحزاب ايات 72:
إِنَّا عَرَضْنَا الْأَمَانَةَ عَلَى السَّمَاوَاتِ وَالْأَرْضِ وَالْجِبَالِ فَأَبَيْنَ أَن يَحْمِلْنَهَا وَأَشْفَقْنَ مِنْهَا وَحَمَلَهَا الْإِنسَانُ ۖ إِنَّهُ كَانَ ظَلُومًا جَهُولًا ﴿٧٢﴾
مقصودڽ : سسوڠڬوهڽ كامي تله كموكاكن تڠڬوڠجواب أمانه ﴿كامي﴾ كڤد لاڠيت دان بومي سرتا ڬونوڠ-ڬانڠ ﴿اونتوق مميكولڽ﴾، مك مريك اڠڬن مميكولڽ دان بيمبڠ تيدق داڤت مڽمڤورناكنڽ ﴿كران تيدق اد ڤد مريك ڤرسديأن اونتوق مميكولڽ﴾; دان ﴿ڤد كتيك ايت﴾ مأنسي ﴿دڠن ڤرسديأن يڠ ادا ڤدڽ﴾ سڠڬوڤ مميكولڽ. ﴿ايڠتله﴾ سسوڠڬوهڽ طبيعة كبڽقكن مأنسي اداله سوك ملاكوكن كظاليمن دان سوك ڤولا ممبوات ڤركارا-ڤركارا يڠ تيدق ڤاتوت دكرجاكن
تربية رمضان توروت ممبياساكن كيت دڠن صلاة برجماعة. جاڠنله كيت هاڽ ممنوهي اوندڠن كندوري كهوين دان رومه تربوك د بولن شوال اين تنڤا أدا سماڠت اونتوق داتڠ ممنوهي سروان الهي د مسجد. جاڠن هاڽ سرونوق منجامو سليرا دڠن هيدڠن لذات د دنيا سداڠكن جنجي هيداڠن لبيه سداڤ دالم شرڬ كيت كسمڤيڠكن. جاڠن راس ڬمبيرا كتيك داڤت حاضر د باڽق رومه تربوك سداڠكن ڤينتو مسجد يڠ تربوك لواس تيدق دتموي. كتيك ممهمي انتارا حكمة صلاة جماعة أداله اونتوق منديديق كطاعتن كڤد ڤميمڤين سلاڬي مان تيدق برچڠڬه دڠن اسلام. كڤيمڤينن اين بوكن ستاكت دالم صلاة سهاج ماله دالم كلوارڬ، مشاركة ستروسڽ نڬارا.
ابن خلدون ممبهاڬيكن بنتوق ڤمرينتاهن كڤد 3 ايايت : [1] ڤمرينتاهن Nateral ﴿سياسة طبيعية﴾، ايايت ڤمرينتاهن يڠ ممباوا مشاركتڽ سسواي دڠن توجوان نفسو. ڤميمڤين دالم ممرينته كراجأن لبيه مڠيكوتي كهندق دان هوى نفسوڽ سنديري دان تيدق ممڤرهاتيكن كڤنتيڠن رعية سهيڠڬ رعية سوكر منطاعةا عقيبة تيمبولڽ ڤنينداسن دان ڤمرينتاهن تنڤا اورڬانيساسي كوكوه. ڤمرينتاهن اين اداله كوكو بسي. [2] ڤمرينتاهن برداسركن نالوري ﴿سياسه عقلية﴾، ايأيت ڤمرينتاهن يڠ ممباوا رعيتڽ سسواي دڠن rasional دالم منچاڤي كمصلحتن دنياوي دان منچڬه كمضارتن دڠن اوندڠ-اوندڠ يڠ دبوات اوليه ڤارا چرديق فنداي. ڤمرينتاهن جنيس اين داڤت موجودكن كعاديلن سمڤي باتس ترتنتو. [3] ڤمرينتاهن يڠ برلندسكن اڬام ﴿سياسة دينية﴾، ايأيت ڤمرينتاهن يڠ ممباوا سموا رعيتڽ سسواي دڠن تونتونن اڬام، بأيك يڠ برصفة دنياوي ماهوڤون اخروي. اي موديل ڤمرينتاهن يڠ تربأيك، كران برسومبر دري اجارن اڬام يڠ منجامين تيدق ساج كامانن دان كسجهترأن د دنيا تتاڤي جوڬ د اخيرة.
تاهڤ-تاهڤ دالم منجاڬ كأوتوهن سسبواه كراجأن ڤولا ابن خلدون ممبهاڬيكن كڤد 3 جنراسي، ايأيت: [1] جنراسي ڤمباڠون د مان دڠن سڬالا كسدرهانان دان كقواتن يڠ تولوس توندوق دباوه حد ككواسأن يڠ ددوقاوڠڽ. [2] جنراسي ڤڠچڤ نعمة، يعني مريك يڠ مڠچڤ كأونتوڠن ايكونومي دان ڤوليتيق دالم سيستيم ككواسأن، منجادي تيدق ڤيكا لاڬي ترهادڤ كڤنتيڠن بڠسا دان نڬارا. [3] جنراسي يڠ تيدق لاڬي ممڤوڽأي ڤراسأن برتڠڬوڠجواب ترهادڤ نڬارا. مريك ملاكوكن اڤ ساج يڠ مريك سوكاي تنڤا ممڤدوليكن نصيب نڬارا. جك سواتو بڠسا سوده سمڤي ڤد جنراسي كتيڬ اين، مك كرونتوهن نڬارا اكن برلاكو.
اوليه ايت دالم سرونوق برهاري راي جاڠن لوڤاكن كيت كڤد تڠڬوڠجواب دالم ممباڠون دان منجاڬ كأوتوهن نڬارا. كيت واجب برسوڠڬوه اڬر نڬارا دجاڬ ڤنوه أمانه بوكن تروس دچماري دڠن رشوة، ڤچه أمانة دان ڤمبذيرن كتيك بڬيتو رامي رعية سماكين هيدوڤ ترتيندس دان ترتكن. كلالاين كيت مڽببكن نڬارا دأمبڠ كهنچورن. ڤندوكنله نڬارا براساسكن اسلام اونتوق برجاي دان دبركتي
فرمان الله سبحانه وتعالى دالم سورةالأعراف ايات 96:
وَلَوْ أَنَّ أَهْلَ الْقُرَىٰ آمَنُوا وَاتَّقَوْا لَفَتَحْنَا عَلَيْهِم بَرَكَاتٍ مِّنَ السَّمَاءِ وَالْأَرْضِ وَلَـٰكِن كَذَّبُوا فَأَخَذْنَاهُم بِمَا كَانُوا يَكْسِبُونَ ﴿٩٦﴾
مقصودڽ : دان سكيراڽ ڤندودوق نڬري ايت، برايمان سرتا برتقوى، تنتوله كامي اكن ممبوك كڤد مريك ﴿ڤينتو ڤڠورنيأن﴾ يڠ مليمڤه-ليمڤه بركتڽ، دري لاڠيت دان بومي. تتاڤي مريك مندوستاكن ﴿رسول كامي﴾، لالو كامي تيمڤاكن مريك دڠن عذاب سيقسا دسببكن اڤ يڠ مريك تله اوسهاكن.
بَارَكَ اللهُ لِيْ وَلَكُمْ فِي القُرْآنِ العَظِيْمِ وَنَفَعَنِي وَإِيَّاكُمْ بِمَا فِيْهِ مِنَ الآيَاتِ وَالذِّكْرِ الحَكِيْمِ وَتَقَبَّلَ مِنِّي وَمِنْكُمْ تِلاوَتَهُ إِنَّهُ هُوَ السَّمِيْعُ العَلِيْمُ وَاسْتَغْفِرُ اللهَ العَظِيْمَ لِيْ وَلَكُمْ وَلِسَائِرِ الُمْسِلِمْينَ وَالمُسْلِمَاتِ وَالمُؤْمِنِيْنَ وَالمُؤْمِنَاتِ فَاسْتَغْفِرُوْهُ فَيَا فَوْزَ المُسْتَغْفِرِيْنَ وَيَا نَجَاةَ التَّائِبِيْنَ
KHUTBAH KEDUA
اللهُ أَكْبَرُ ﴿ 3 كالي ﴾ اللهُ أَكْبَرُ ﴿ 3 كالي ﴾ اللهُ أَكْبَرُ كَبِيْرًا و الحَمْدُ ِللهِ كَثِيْرًا وَسُبْحَانَ اللهِ بُكْرَةً وَأَصِيْلا. الحَمْدُ ِللهِ وَحْدَهُ صَدَقَ وَعْدَهُ وَنَصَرَ عَبْدَهُ وَأَعَزَّ جُنْدَهُ وَهَزَمَ الأحْزَابَ وَحْدَهُ . أَشْهَدُ أَنْ لاإِلهَ إِلا اللهُ وَحْدَهُ لا شَرِيْكَ لَهُ ، وَأَشْهَدُ أَنَّ سَيِّدَنَا مُحَمَّدًا عَبْدُهُ وَرَسُوْلُهُ ، اللّهُمَّ صَلِّ عَلىَ سَيِّدِنَا مُحَمَّدٍ وَعَلَى آلِهِ وَصَحْبِهِ أَجْمَعِيْنَ .أَمَّا بَعْدُ..فَيَا أَيُّهَا المُسْلِمُوْنَ اتَّقُوْا اللهَ وَأَطِيْعُوْهُ وَاعْلَمُوْا أَنَّ اللهَ يُحِبُّ المُتَّقِيْنَ …فرمان الله دالم اية ٢٢ سورة الأحزاب :
وَلَمَّا رَأَى الْمُؤْمِنُونَ الْأَحْزَابَ قَالُوا هَـٰذَا مَا وَعَدَنَا اللَّـهُ وَرَسُولُهُ وَصَدَقَ اللَّـهُ وَرَسُولُهُ ۚ وَمَا زَادَهُمْ إِلَّا إِيمَانًا وَتَسْلِيمًا
مقصودڽ : دان ڤد ماس اورڠ٢ يڠ برايمان مليهت تنترا أحزاب, برکاتله مريك : “اينيله يڠ تله دجنجيکن الله دان رسولڽ کڤد کامي دان بنرله (اڤ يڠ تله دجنجيکن) الله دان رسولڽ “. دان (اڠکاتن تنترا موسوه يڠ مريك ليهت) ايت تيدق ممبري سبارڠ کسن کڤد مريك سلأين درڤد منمبهکن ايمان دان ڤڽراهن ديري مريك بولت٢ کڤد الله
مسلمين دان مسلمات يڠ درحمتي الله
لاوڠن كلمة ﴿ وَأَعَزَّ جُنْدَهُ وَهَزَمَ الأَحْزَابَ وَحْدَهُ﴾ يڠ برمقصود : دان دياله ﴿الله﴾ يڠ تله ممنڠكن تنتراڽ سرتا مڠالهكن تنترا أحزاب د مان كلمة اين مڽمارقكن سماڠت جهاد دان كيقينن بهاوا اسلام ڤاستي منڠ والاو ڤون دسراڠ دان دموسوهي. القرءان تله ملاكركن ببراڤ ڤڤراڠن يڠ تله دسرتاي اوليه نبي محمد صلى الله عليه وسلم ترماسوق بدر الكبرى، أُحُد، أحزاب، حُنَين سباڬاي ڤندوان اومة كمودين دالم ممنوهي شرط كمناڠن دسمڤيڠ منجأوهي شرط ككالهن. كيت داڤت سقسيكن باڬايمانا جنراسي اسلام يڠ ڤرتام ترديري درڤد اينديۏيدو يڠ هاڽ برڬنتوڠ بولت كڤد الله. تيدق ممندڠ كتيمور دان تيدق ڤولا ممندڠ كبارت. اينديۏيدو يڠ هاڽ منريما ڤرينته أراهن، حكوم دان ڤرونداڠن درڤد الله، سكاليڬوس منولق دڠن تڬس ستياڤ عنصور-عنصور يڠ لأين دري اسلام. اينديۏيدو يڠ هاڽ مڠمبيل اجران، سيستيم دان نراچ ڤڠحياتن درڤد الله. مريك مڽلسيكن سلوروه ڤرمسئلهن يڠ تيمبول دڠن ترلبيه دهولو مروجوع كڤد كتتڤن حكوم الله، بوكن ملقساناكن سسواتو كمودين بارو دروجوع كڤد الله. اينله اينديۏيدو يڠ ڤرتام دبنتوق اوليه رسول الله صلى الله عليه وسلم، يڠ منجادي باتو-بات دالم مڠيكت ڤادو جماعة اسلام يڠ برڬرق ملندا سڬالا ليكو بردوري. كجايأن دان كڬميلڠن جنراسي اسلام بوكنله بيكينن مأنسي، تتاڤي اي اداله كورنيأن درڤد الله. ڤرتولوڠن دان كورنيأن درڤد الله ايت تيدق اكن داتڠ سچارا ڤرچوما، والاوڤون اسلام اين اداله اڬام يڠ دتورونكن اوليه الله. مريك تيدق سديكيت ڤون تريكت كڤد كهلوبأن دنيا، تتاڤي مريك برجاي ممرينته دنيا سلوروهڽ. والاوڤون مريك دبري كميواهن دان ككايأن، تتاڤي مريك ممرينته كميواهن دان ككايأن ايت، بوكنڽ ترڤدايا دڠن ڤوجوق رايو هوى نفسو لنتس منجادي همبا كڤد كميواهن. اين منونجوقكن كڤد كيت بهاوا رسالة يڠ دباوا اوليه رسول الله صلى الله عليه وسلم مروڤاكن رسالة يڠ ممبنتوق مأنسي برلندسكن كيقينن دان كإيمانن. رسالة يڠ تڬق برڤقسيكن تقوى دان ڤڠعَبْدِين كڤد الله. اينيله صفة كمناڠن يڠ مستي كيت ميليقكي
مسلمين دان مسلمات يڠ درحمتي الله،
فرمان الله دالم سوره محمد اية 7:
يَا أَيُّهَا الَّذِينَ آمَنُوا إِن تَنصُرُوا اللَّـهَ يَنصُرْكُمْ وَيُثَبِّتْ أَقْدَامَكُمْ ﴿٧﴾
مقصودڽ : واهاي اورڠ-اورڠ يڠ برايمان، كالاو كامو ممبلا ﴿اڬام﴾ الله نسچاي الله ممبلا كامو ﴿اونتوق منچاڤأي كمناڠن﴾ دان منڬوهكن تاڤق ڤنديرين كامو
إمام الغزالي برڤسن كڤد اومة بهاوا مسئلة اومة اسلام تيدق بڬيتو ساج بوليه دسلسيكن دري فكتور-فكتور لواران ساج سڤرتي مسئلة ڤوليتيق اتاو ايكونومي تتاڤي مسئلة اومة ڤرلو دسلسيكن دري مسئلهڽ يڠ ساڠت منداسر. تنتو تاهڤ كبڠكيتن دان ڤمبنيهن جيوا اين تيدق داڤت دلاكوكن تنڤا ملالوي ڤماهمن كعلموان يڠ بنر. علمو اداله اساس دري ڤماهمن دان كإيمانن. علمو يڠ بنر اكن منونتون كڤد كإيمانن يڠ بنر دان جوڬ عمل يڠ بنر. علمو يڠ ساله اكن منونتون ڤد ڤماهمن يڠ ساله دان عمل يڠ ساله ڤولا. بڠكيتڽ قوم مسلم دري ككالاهن دان ڤنجاجاهن ڤنجڠ دڠن لاهيرڽ سواتو جنراسي يڠ هيبت داري سڬي عقيدة، منچينتأي علمو، قوة عبادة دان زُهُد. جراسي اينيله يڠ ممڤو ممبوات سجاره بارو، مڠوبه كأدأن دان كدودوقكن دري جراسي يڠ لمه دان كاله منجادي جنراسي يڠ قوة دان دسڬاني، دري جنراسي يڠ دجاجه دان دهينا كڤد جنراسي ممرينته دان مليا.
انتارا ڤرمسئلهن اوتام اومة اسلام ڤد زمن اين اداله [1] سداڠ برادا دالم كادأن مابوق دان ترڤيسوڠ درڤد identiti مريك سنديري يڠ مان اي لوڤا تنتڠ حقيقة رسالة اسلام سهيڠڬ اي لوڤا سبب كوجودنڽ د دنيا دان تيدق لاڬي ممڤو اونتوق مڠنل سياڤ تمن دان سياڤ موسوه. [2] وجود جوڬ جورڠ ڤرسودارأن يڠ بڬيتو ليبر د كالڠن اومة اسلام برڤونچا درڤد صفة عصبية ڤرقومن، اقليم، بهاس، عناصير-عناصير لوار يڠ دايكوتي دڠن سيستيم-سيستيم يڠ بربيذا دان سيكڤ ڤنتيڠ ديري سنديري د كالاڠن ڤميمڤين يڠ لبيه مڠوتاماكن هوى نفسو درڤد كبنرن اخيرڽ ممباوا كڤد ڤرڤچاهن اومة اسلام درڤد جالن الله. اخيرڽ موسوه اسلام بوليه ممباهم توبوه سودارا سأڬام دان مرمڤس تانهاير مريك اتس ڤرڤچاهن كيت سباڬايمان د فلسطين، عراق، سريا، يمن، Myanmar. اڤ يڠ لبيه مالڠ سنجات اومة اسلام دهالا كڤد سودارا ساڬام. بڬيتو جوڬ اڤابيلا رمضان تاهون اين دچماري دڠن تيندقكن عرب سعودي برسام نڬارا عرب سكيتر برتيندق membokiot قطر اتس السن مليندوڠ ڤڠڬانس سلڤس منريما كونجوڠن ڤريسيدن أميريكا شريكة. سمڤي بيلاكه كيت تروس برڤراڠ سام سنديري اونتوق مليندوڠي كڤنتيڠن zionis يهودي. بيلاكه كيت ممڤو برساتو اتس داسر ايمان اونتوق مڠهنتيكن ككجامن دان كظاليمن zionis يهودي دان موسوه اسلام يڠ لأين. إسلامله نسچاي كيت سلامت دنيا اخيرة.
اللهُ أَكْبَرُ! اللهُ أَكْبَرُ! اللهُ أَكْبَرُ وَلِلهِ الحَمْدُ
سلام عيد الفطري دأوچڤکن کڤد سلوروه قوم مسلمين دان مسلمات.باڽقکن برصدقه اݢر مريك يڠ ممرلوکن بنتوان توروت برݢمبيرا دان زياراهيله سانق ساودارا ڤد هاري يڠ موليا اين باݢي مراڤتکن لاݢي تالي ڤرساودارأن.ربوتله ڤلواڠ اونتوق منمبهکن ساهم اخيرة دڠن برڤواسا انم هاري دبولن شوال باݢي مڽاهوت سبدا نبيe: مَنْ صَامَ رَمَضَانَ ثٌمَّ أَتْبَعَهُ سِتًّا مِنْ شَوَّال كَانَ كَصِيَامِ الَّدهْرِ(رواه مسلم)
مقصودڽ : سسياڤ يڠ تله برڤواسفرض رمضان کمودين دإيکوتي ڤولا دڠن برڤواس6 هاري د بولن شوال مك اداله ڤاهالاڽ سڤرتي دي برڤواس سڤنجڠ تاهون
اللّهُمَّ صَلِّ عَلىَ سَيِّدِنَا مُحَمَّدٍ وَعَلَى آلِهِ وَصَحْبِهِ أَجْمَعِيْنَ اللّهُمَّ اغْفِرْ لِلْمُسْلِمِيْنَ وَالمُسْلِمَاتِ وَالمُؤْمِنِيْنَ وَالمُؤْمِنَاتِ الأحْيَاءِ مِنْهُمْ وَالأمْوَاتِ إِنَّكَ سَمِيْعٌ قَرِيْبٌ مُجِيْبُ الدَّعَوَاتِ وَقَاضِيْ الحَاجَاتِ وَأَلِّفْ بَيْنَ قُلُوْبِهِمْ وَأَصْلِحْ ذَاتَ بَيْنِهِمْ وَانْصُرْهُمْ عَلَى عَدُوِّكَ وَعَدُوِّهِمْ , اللّهُمَّ لا تُسَلِّطْ عَلَيْنَا مَنْ لايَخَافُكَ وَلا يَرْحَمُنَا , اللّهُمَّ انْصُرْ إِخْوَانَنَا المُسْلِمِيْنَ فِى مصر وَفِى فَلَسْطِين وَفِى سوريا وَفِى Myanmar وَفِى تَايْلَنْدِ وَفِى بَلَدِنَا ماليزيا اللّهُمَّ انْصُرِ المُجَاهِدِيْنَ الَّذِيْنَ يُجَاهِدُوْنَ فِي سَبِيْلِكَ فِي كُلِّ زَمَانٍ وَمَكَانٍ . اللّهُمَّ يَا مُنْزِلَ الكِتَابِ وَ يَا مُجْرِيَ السَّحَابِ وَ يَاهَازِمَ الأحْزَابِ اِهْزِمْهُمْ وَانْصُرْنَا عَلَيْهِمْ , اللّهُمَّ عَلَيْكَ بِاليَهُوْدِ وَمَنْ وَالاهُمْ , اللّهُمَّ عَلَيْكَ بِالنَّصَارَى وَمَنْ وَالاهُمْ , اللّهُمَّ عَلَيْكَ بِالهُنَوْدِ وَمَنْ وَالاهُمْ , اللّهُمَّ عَلَيْكَ بِالأمِيرِكَان وَمَنْ وَالاهُمْ , اللّهُمَّ عَلَيْكَ بِالِبرِيطَان وَمَنْ وَالاهُمْ , اللّهُمَّ عَلَيْكَ بِأَحْزَابِ المُشْرِكِيْنَ الطَّاغِيْنَ الظَّالِمِيْنَ وَمَنْ وَالاهُمْ , اللّهُمَّ دَمِّرْهُمْ تَدْمِيْرًا وَ تَبِّرْهُمْ تَتْبِيْرًا وَاجْعَلْهُمْ هَبَاءً مَنْثُوْرًا اللّهُمَّ انْصُرْ مَنْ نَصَرَ دِيْنَكَ وَاخْذُلْ مَنْ خَذَلَ دِيْنَكَ , اللّهُمَّ أَعِزَّ الإسْلامَ وَالمُسْلِمِيْنَ وَأَذِّلَّ الشِّرْكَ وَالمُشْرِكِيْنَ وَدَمِّرْ أَعْدَاءَ الدِّيْنِ وَانْصُرْ عِبَادَكَ المُؤْمِنِيْنَ . اللَّهُمَّ إِنِّا نعُوذُبِكَ مِنْ البَرَصِ، وَالجُنُونِ، وَالجُذَامِ، وَمِنْ سَيِّءِ الأَسْقَامِ تَحَصَّنَّا بِذِى الْعزَّةِ وَالْجَبَرُوْتِ وَاعَتَصَمْنَا بِرَبِّ الْمَلَكُوْتِ وَتَوَكَّلْنَا عَلَى الْحَيِّ الَّذِى لاَ يَمُوْتُ اللّهُمَّ اصْرِفْ عَنَّا هَذا الْوَبَاءَ وَقِنَا شَرَّ الرَّدَى وَنَجِّنَا مِنَ الطَّعْنِ والطَّاعُوْنِ وَالْبَلاَءِ بِلُطْفِكَ يَا لَطِيفُ يَا خَبِيْرُ إِنَّكَ عَلَى كُلِّ شَيْءٍ قَدِيْرٌ اللّهُمَّ تَقَبَّلْ مِنَّا صَلاتَنَا وَصِيَامَنَا وَقِيَامَنَا وَزَكَاتَنَا وَجَمِيْعَ حَسَنَاتِنَا وَاجْعَلْهَا خَالِصَةً لِوَجْهِكَ الكَرِيْم . رَبَّنَا آتِنَا فِي الدُّنْيَا حَسَنَةً وَفِي الآخِرَةِ حَسَنَةً وَقِنَا عَذَابَ النَّارِ . سبُحْاَنَكَ اللّهُمَّ وَتَحِيَّتُهُمْ فِيْهَا سَلامٌ وَآخِرُ دَعْوَاهُمْ أَنِ الحَمْدُ ِللهِ رَبِّ العَالَمِيْنَ
Filed under: Khutbah Aidil Fitri, Khutbah Terbaru, خطبة جاوي |


c: text/html

text:
منوروت لاڤورن ڤورتل اينسايد ايديشن ڤاسڠن ترسبوت سمڤاي كڬاريسن ڤنمت بوكن سهاج اونتوق مپمبوت هاري لاهير ک80- مريک ماله توروت مراعيكن اولڠتاهون ڤركهوينن ک57- سرتا 30 تاهون دالم چابرن لارين برسام-سام.
“كامي بڬيتو ڬمبيرا داڤت سمڤاي كڬاريسن ڤنمت برسام-سام سباڬايمان يڠ درانچڠ” كات كي.
ڤاسڠن بركنان بركهوين ڤد 1959 تتاڤي ممولاكن مينت دالم اچارا ماراتون كتيک براوسيا 50 تاهون كتيک ساله سأورڠ انق مريک مڠادو ڤرلو برلاري ددالم هوجن اونتوق لاتيهن رڬبي.
“ساي ممبريتاهو انق ساي دي تيدق بوليه ممبياركن ستيتيق اير هوجن ڤون ممبواتكنڽ برهنتي دان دي منجواب ساي ڤرلو مڠيكوتيڽ برلاري ايسوق.
“جادي سجق ايت ساي مولا برمينت اونتوق برلاري” تمبه كأي.
سمنجق دتيق ايت كأي برجاي منمتكن سباپق 113 اچارا ماراتون ماناكالا جو، 29 كالي دان كسمواڽ برلاكو دببراڤ تمڤت مناريق دسلوروه دنيا.
دري برلين كبوستن اتاو نورۏي كأوستراليا ڤاسڠن ايت تله منچاڤاي سڬالا-ڬالاڽ دالم ڤڠمباران منچابر مريک.
ماس تربايق ڤريبادي يڠ دچاتتكن اوليه جو اياله 3 جم دان 28 مينيت دلندن ماناكالا كأي برجاي منچاتت ماس 3 جم دان 35 مينيت.
“اڤابيلا كامي مولا منچبوري اچارا ماراتون كامي ڤرلو مڠمبارا اونتوق ملاكوكنڽ دان سلڤس ايت ڤرڬي برچوتي.
“تتاڤي هاري اين كامي داڤت مماسوقي تيڬ اچارا ماراتون تنڤا ڤرلو كلوار دري أيرلند” كات كي.
والاوڤون اين مروڤاكن اچارا ماراتون جارق جاوه تراخير مريک ڤاسڠن ترسبوت اكن تروس برلاري موڠۏكين دالم جارق يڠ لبيه ڤينديق.
“تياد ڤرانچڠن اونتوق برسارا دري لارين دان كامي برهارڤ داڤت ملاكوكنڽ دالم ببراڤ تاهون اكن داتڠ” كات كي.
دالم ڤد ايت كي برڤنداڤت مريک تيدق ممرلوكن ڤرهاتين ملواس درڤد ميديا كران سڬالا يڠ دلاكوكن اداله سبهاڬين كهيدوڤن هارينڽ.
“كـامـي تيـدق مـراسـاكـن كـامي ايـستـيـمـيوا هاڽ ملاكـوكـن اڤ يـڠ دسـوكـاي سهـاج” كـات كـي لاڬـي منمتكن بيچارا.

robotstxt: allowed

filter: keep


text:
كأدا؞ن ايت موڠكين دسببكن ڤراليهن موسيم ڤانس دان كريڠ سلڤس همڤير دوا بولن لالو ستله منريما سبارڠ هوجن.
بارڠكالي جک بوليه دبوات ڤربنديڠن، ڤندودوق نڬري اين سبنرڽ لبيه ريلا دان سڠڬوڤ بردڤن دڠن چواچ ڤانس بربنديڠ ريبوت دان هوجن لبت.
سكورڠ-كورڠڽ جک چواچ ڤانس، مريک ماسيه ممڤوپا؞ي ڤيليهن اونتوق براد درومه اتاو ڤجابت دان مڠورڠكن اكتيۏيتي لوارن.
نامون فكتور اوتام مڠاڤ مريک ساڠت بيمبڠ سكيراڽ هوجن لبت دان ريبوت ملندا اداله كران ككرڤن برلاكوڽ بنجير كيلت دان ڤوكوق تومبڠ.
سجق ببراڤ تاهون كبلاكڠن اين، كباپقن كاوسن خصوصڽ دبهاڬين ڤولاو كرڤ دلندا بنجير كيلت سكالي ڤون هوجن لبت هاڽ دالم تيمڤوه ببراڤ جم.
انتارا كاوسن يڠ سريڠ ترججس ترماسوق دڤوست باندر جوجتا؞ون سنديري دان سكيتر جلوتوڠ، باين بارو سرتا باين لڤس.
عاقبتڽ راماي ڤندودوق يڠ ترججس سڤرتي كروسقن هرتا بندا دان اكتيۏيتي هارين جوڬ ترڬڠڬو دسببكن جالن٢ دتڠڬلمي ا؞ير.
دكاوسن باين بارو دان باين لڤس ڤولا كأدا؞نڽ لبيه بوروق كران بنجير كيلت ايت توروت ممباوا لومڤور دان سلوت.
تيدق بوليه دنافيكن، كأدا؞ن برلاكو دسببكن باپقڽ ڤروجيک ڤمباڠونن كومرسيال يڠ سدڠ برلڠسوڠ دكاوسن ترسبوت سچارا سرنتق.
كڤادتن ڤندودوق سديا اد يڠ سوده چوكوڤ تيڠڬي، ڤروجيک٢ ايت سماكين ممبري تكنن كڤد سيستم ڤڠاليرن دكاوسن بركنا؞ن.
كأدا؞ن منجادي لبيه بوروق اڤابيلا ترداڤت ڤيهق ڤماجو يڠ ڬاڬل مپدياكن سيستم ڤڠاليرن لبيه با؞يق دان سمڤورنا دتاڤق ڤروجيک مريک.
ككرڤن كجادين بنجير كيلت دان برلومڤور ايت مپببكن ڤندودوق كچيوا دڠن كراجا؞ن نڬري دان ڤيهق بركواس تمڤتن (PBT).
مريک براڠڬڤن تياد تيندقن سيريوس دان درستيک دأمبيل كراجا؞ن نڬري دان PBT دالم مناڠني ايسو ايت مسكيڤون سوده ترلالو كرڤ برلاكو دان دسواراكن ڤندودوق.
لبيه باپق ڤروجيک كومرسيال دلولوسكن كراجا؞ن نڬري بربندڠ منچاري ڤپلساين برهوبوڠ مسئله ترسبوت ترماسوق منيڠكتكن اسڤيک ڤمنتاوان ترهادڤ ڤماجو سواستا.
اڤ يڠ دبيمبڠكن كلق برلاكو بنچان لبيه بوروق ڤد ماس دڤن ايكورن سيكڤ لڤس تاڠن دان امبيل موده ڤيهق برواجب دالم ڤرمسئلهن يڠ دتڠڬوڠ ڤندودوق اين.
كتيک اين ڤندودوق موڠكين هاڽ ترڤقسا بردڤن دڠن كروسقن هرتا بندا عاقبة بنجير كيلت دان برلومڤور.
تتاڤي باڬايمان سكيراڽ ننتي اد ڤندودوق يڠ منجادي قربان كران بنچان ايت؟
ڤركارا ايت تيدق مستحيل برلاكو جک لبيه باپق ڤروجيک كومرسيال دكاوسن ڤادت دڠن ڤندودوق دان بردكتن ليريڠ بوكيت دبريكن كلولوسن اوليه كراجا؞ن نڬري.


text:
باڬي جاوتن تيمبلن ڤريسيدن، ڤپاندڠ سديا اد، داتوق سري افندي حمزه اكن دچابر داتوق يوسف مهادي دان داتوق سري سوبهن كمال.
”اونتوق جاوتن ڤريسيدن، سبلوم اين امڤت دچالونكن دان دوا دصحكن برتنديڠ ڤد 25 مچ اين. باڬي جاوتن تيمبلن ڤريسيدن، درڤد لاڤن ڤنچالونن، تيڠڬل امڤت دان سكارڠ تيڬ. چالون نا؞يب ڤريسيدن ڤولا درڤد 21 چالون سبلوم اين، سمبيلن چالون مڠصحكن ڤرتنديڠن.
”جاوتنكواس ايكسكو للاكي سباپق 30 ڤنچالونن دبوات دان 17 دصحكن برتنديڠ دان اونتوق جاوتنكواس ايكسكو وانيتا ڤولا، توجوه دچالونكن دان كسموا مريک اكن برتنديڠ،“ كات ستيا؞وسها اڬوڠ FAM، داتوق حميدين محمد امين ڤد سيدڠ ميديا دويسما FAM، كلان جا


text:
ڤريسيدن MSA، داتوق قمرالزمان ابو قاسيم، سراماي 22 اتليت ڤلايرن اكن مڠمبيل بهاڬين دالم 14 كلس يڠ دڤرتنديڠكن.
”كامي يقين كسموا مريک تله برسديا مڠڬالس ميسي اونتوق مپومبڠ امس كڤد مليسيا كالي اين.
”ساي برهارڤ سوڤايا سموا اتليت داڤت ممبريكن فوكوس كڤد كجوهنن اين دان ممبريكن كوميتمن يڠ تربا؞يق ستروسڽ مڠولڠي كجايا؞ن چمرلڠ ڤد سوكن SEA 2015 دسيڠاڤورا،“ كاتاڽ.
بلياو بركات دمكين ڤد مجليس ڤپرهن جالور ڬميلڠ كڤد ڤاسوقن ڤلايرن كسوكن SEA 2017 دلڠكاوي سمالم.
ڤد مجليس ترسبوت، قمرالزمان مپرهكن جالور ڬميلڠ كڤد ڤڠوروس ڤاسوقن، نيک اشرف قعيدي نيک عزيزن.
مجليس ڤپرهن ايت دسقسيكن اوليه 22 اتليت ڤلايرن يڠ توروت ملفظكن اقرار ڤاسوقن دكتوا؞ي خيرالنظام محمد افيندي.


text:
ڤيهق بركواس ڤلنچوڠن دا؞يره ايت، عبداﷲ أزور انس ممبريتاهو، ڤيهقڽ ممبريكن ڤرهاتين ترهادڤ ڤرودوک ڤلنچوڠن حلال كران اي كيني منجادي تريند يڠ سماكين بركمبڠ.
”اي جوڬ اداله ساتو چارا اونتوق مپاسركن ڤاسرن كلس ڤرتڠهن إسلام يڠ تروس بركمبڠ، سام اد ڤلنچوڠ دوميستيک اتاوڤون دري لوار نڬارا،“ كات انس دالم مجليس ڤلنچرن سنتين سباڬاي ديستيناسي ڤلنچوڠن حلال بارو٢ اين.
منوروت انس، كونسيڤ ڤلنچوڠن حلال تيدق سمستيڽ ساتو-ساتوڽ ديستيناسي اونتوق اورڠ إسلام.
كاتاڽ، ڤلنچوڠن حلال اداله ساتو ڤمباڠونن ديستيناسي كونسيڤ يڠ هيبت، دأنتاراڽ كسلامتن ماكنن حلال دان تيدق منجوال الكوهول.
ماله ماسوق وقتو صلاة (اذان) اكن دبريتاهو لبيه اول دان دسدياكن كمودهن وضوء لڠكڤ دڠن تمڤت٢ عبادة، سرتا كونسيڤ ڤڠاسيڠن كمودهن انتارا للاكي دان وانيتا.
” كونسيڤ ڤلنچوڠن حلال اين اياله تنتڠ سيڬمنتاسي ڤاسرن دان ستراتيڬي ڤماسرن بوكن هاڽ ديستيناسي اونتوق اورڠ إسلام تتاڤي جوڬ سموا اورڠ.
“هاڽ كونسيڤ دان كوريدور برساندركن ڤلنچوڠن حلال، تتاڤي ڤلاوت اتاو سسياڤا سهاج بوليه منعمتيڽ دان سموا يڠ كامي لاكوكن سچارا برعنصور-عنصور برسام-سام دڠن ڤركيرا؞ن يڠ اكن تروس برجالن،“ كات انس.
سنتين اداله سبواه ڤولاو كچيل دديسا كارڠهرجو، تيدق جا؞وه دري ڤوست باندر باپوواڠي.
انس بركات، كونسيڤ ڤلنچوڠن حلال دڤركنلكن كران ڤوتينسيڽ امت بسر دمان ڤندودوق إسلام ددنيا اداله كيرا٢ 1.6 بيليون اورڠ، ماله ايندوستري ڤلنچوڠن حلال ممڤو منچاڤاي USD 238 بيليون.
”باپق نڬارا برلومبا-لومبا اونتوق ممڤركنلكن ڤلنچوڠن حلال. والاوڤون دڠن ڤندودوق إسلام مينوريتي، سڤرتي تايلند، سيڠاڤورا دان جڤون، نڬارا٢ بركنا؞ن تله موجودكن ببراڤ هوتيل دان ريستورن يڠ دصحكن حلال.
”ماله، جومله هوتيل دان ريستورن حلال ترداڤت لبيه باپق درڤد ايندونيسيا دان سچارا كبتولن، تيدق اد ديستيناسي دأيندونيسيا مڠيكوت كوسيڤ سام.
كامي يقين باپوواڠي ڤستي ممڤو مڠڬرقكن ايكونومي تمڤتن منروسي ڤرودوک ڤلنچوڠن، “ كاتاڽ.


text:
تيمبلن نا؞يب چنسلور (جاريڠن ايندوستري، مشاركت دان الومني) UiTM، ڤروفيسور داتوق دوكتور زايني عبداﷲ ممبريتاهو، MoU يڠ دتنداتاڠني هاري اين اداله مروڤاكن فاسا كتيڬ سجق برمولاڽ هوبوڠن انتارا كدوا-دوا ڤيهق سجق تاهون 2008.
كاتاڽ، منروسي كولابوراسي ايت، UiTM دان MIDF تله منجالنكن ڤلباڬاي اكتيۏيتي، انتاراڽ اياله ڤاميرن، بيڠكيل، كرياتيۏيتي، ڤرتونجوقن فيشن، ڤرتنديڠن ريک بنتوق، فوتوڬرافيک، سيراميک، ڬرافيک، بارڠن كمس، باتيق، فيبر، ا؞وتوماتيف دان ڤروڬرم جلاجه.
”ڤاميرن ايت بوكن سهاج برلڠسوڠ دMIDF-UiTM ArtSpace كوالا لمڤور تتاڤي توروت دأداكن جوڬ دلوكاسي-لوكاسي اچارا يڠ دأنجوركن سچارا برسام اين.
”كرجاسام كدوا-دوا ڤيهق اين توروت ممڤاميركن ڤروجيک خاص ريک بنتوق باهن كورڤورت سرتا ڤلباڬاي لاڬي يڠ مليبتكن سيسوازه دان ستف UiTM، ورڬ MIDF، انق٢ MIDF، كومڤولن كورڤورت سرتا خلايق راماي،“ كاتاڽ كڤد ڤمبريتا سلڤس مجليس مننداتاڠني MoU يڠ برلڠسوڠ دمنارا MIDF دسيني، هاري اين


text:
نامون حسرت اونتوق مپقسيكن ‘كريتا تربڠ’ دعالم رياليتي باكل ترچاڤاي اڤابيلا شريكت ڤڠلوار سلوۏاكيا، ايروموبيل، مڠعمومكن باكل مماسركن كندرا؞ن بركنا؞ن ڤد تاهون 2020.
كريتا تربڠ ڤرتام ددنيا ايت دلنچركن ڤد 20 اڤريل لالو دأيكسڤو كندرا؞ن توڤ مركويس شو دموناكو.
كندرا؞ن يڠ اكن دجوال سچارا كومرسيال دڤاسرن انتارابڠسا ايت دليهت سباڬاي ڤنندا ارس بهارو ترهادڤ اوسها ملونجقكن ايرا تيكنولوڬي دالم دنيا ڤرموتورن.
“هاري اين اداله دتيق ڤرمولا؞ن ترنسفورماسي ترهادڤ دنيا ڤرموتورن ماس هادڤن.
“ڤلنچرن موديل كندرا؞ن تربهارو اوليه ايروموبيل اين برمعنا ڤڠڠكوتن تربڠ اونتوق كڬونا؞ن هارين تيدق لاما لاڬي اكن منجادي كپاتا؞ن،” كات كتوا ڤڬاواي ايكسيكوتيف ايروموبيل، جورج ۏاكوليک كتيک ممڤركنلكن كريتا بركنا؞ن سمبيل دأيريڠي اوليه ڤوترا موناكو، ڤوترا البت II.
كريتا يڠ دڬلر ايروموبيل Flying Car ايت، ممڤو منچچه كلاجوان سهيڠڬ 160 كيلوميتر سجم (km/j) دجالن راي دان بوليه دتربڠكن دڠن كلاجوان سهيڠڬ 360 km/j.
كندرا؞ن يڠ ممڤوپا؞ي سايڤ يڠ بوليه ‘دليڤت’ ايت بوليه ددارتكن دكاوسن سلواس 45.72 ميتر دان هاڽ ممرلوكن جالن راي يڠ لڠڠ سجا؞وه 228.6 ميتر اونتوق تربڠ.
مڠڬوناكن ڤيترول سباڬاي باهن اڤي، ڤروتوتا؞يڤ كريتا تربڠ ترسبوت تله دباڠونكن سجق اول تاهون 90-هن.
دالم ڤاميرن يڠ دأداكن دموناكو، شريكت بركنا؞ن ممڤاميركن موديل ڤرتام كريتا ترسبوت يڠ بوليه برتوكر كڤد مود ڤنربڠن دالم تيمڤوه كورڠ تيڬ مينيت.


text:
منوروت كتواڽ محمد علي نييوم، ڬلرن ايت بوكن سهاج دبريكن كڤد ڤمينت نمڤتن، تتاڤي سأورڠ اڠڬوتا ريحان توروت مپاتاكن ڤركارا يڠ سام كتيک مريک ترليبت دالم ڤرسمبهن دسيني ببراڤ تاهون لڤس.
” دالم ساتو مجليس مولد نبي دبڠكوق، كومڤولن ريحان توروت دجمڤوت دان سلڤس كامي ممبوات ڤرسمبهن ساله سأورڠ اڠڬوتاڽ مپاتاكن كامي اومڤام ’ريحان تايلند‘ كاتاڽ كڤد برنام بارو٢ اين.
كپاتا؞ن ايت مروڤاكن ساتو ڤڠيعترافن كڤد ’السيمي‘ منوروتڽ، يڠ توروت ممينتي كومڤولن٢ نشيد مليسيا يڠ لا؞ين سڤرتي رباني دان حجز يڠ مروڤاكن اينڤيراسي كڤد مريک.
محمد علي دان انم راكنڽ دتمو؞ي سلڤس ’السيامي‘ مڠاداكن ڤرسمبهن دكدوتا؞ن مليسيا دسيني برسمڤنا دڠن سمبوتن هاري مليسيا.
كاتاڽ، انتارا لاڬو ريحان يڠ ڤاليڠ دمينتي دان سريڠ منجادي لاڬي ڤيليهن سماس مڠاداكن ڤرسمبهن دسلوروه تايلند اياله لاڬو ”السلام عليكم“ يڠ توروت دڤرسمبهكن دالم بهاس تاي.
ممندڠكن كسموا اڠڬوتا كومڤولن تياد اساس موزيک اتاو كبوليهن مما؞ينكن الت موزيكل، مريک بلاجر مپاپيكن لاڬو دڠن مندڠر دان منيرو سمبوتنڽ، سبلوم مپاپيكنڽ ترماسوق سچارا اكاڤيلا.
”كومڤولن ”السيامي“ يڠ دتوبوهكن ڤد 2002 اوليه توجوه انق مودا كتيک مريک مڠحاضيري كيم القرءان دبڠكوق، تله ڤون مڠحاصيلكن سبواه البوم دان برحسرت مڠلواركن البوم كدوا مريک، جک ممڤوپا؞ي ماس.


text:
فينومينا اکتيۏيتي لاجق دالم کالڠن انق مودا ڤرلو دڤندڠ سيريوس بوکن سهاج دڤريڠکت کومونيتي مالهن هيڠڬ کڤريڠکت کمنترين بليا دان سوکن.
سمبوتن هاڠت دالم کالڠن ڤنوڠڬڠ٢ باسيکل ترسبوت ممرلوکن ڤراساران خاص سڤرتي ۏيلودروم باڬي ممستيکن اکتيۏيتي ريکرياسي ترسبوت سلامت دجالنکن.
منوروت ڤڠروسي کلب سوکن دان ريکرياسي ڤرليمن کوتا راج، محمد خشايري عبدالعزيز، ڤنچرامه مماسوقکن ايليمن٢ ڤوسيتيف دالم چرامه موتيۏاسي دڠن هارڤن اي منجادي ڤندوان کڤد انق٢ مودا دکاوسن ترسبوت ملاکوکن کڬياتن ريکرياسي ترسبوت سچارا سلامت دان صيحت.
“کيت تيدق ماهو کيس کمالڠن مليبتکن ڤنوڠڬڠ باسيکل لاجق يڠ تيدق ممڤوپا؞ي بريک اين براولڠ لاڬي. چرامه موتيۏاسي يڠ ڤيهق برکواس اداکن بوکن برتوجوات مناکوتکن سسياڤا تتاڤي مپلامتکن انق٢ مودا اين دري دتيمڤا کچدرا؞ن.
“ساي جوڬ بيمبڠ جک اکتيۏيتي باسيکل لاجق اين تيدق دڤنتاو دان دبري بيمبيڠن دبيمبڠي اي منجادي ايسو سوسيال کران اد باسيکل لاجق يڠ ممرلوکن کوس دري RM300 هيڠڬ RM800 اونتوق دسياڤکن.
“ساي بيمبڠ اد کيس٢ لا؞ين يڠ وجود دسببکن اينديۏيدو يڠ مڠمبيل جالن ساله منداڤتکن رڠک بيسيکل لاما ميليک اورڠ لا؞ين،” کاتاڽ کڤد اوتوسن ملايو سلڤس ڤروڬرم چرامه موتيۏاسي باسيکل لاجق دبوکيت ناڬا دسيني بارو٢ اين.


text:
Kepada semua pembaca, article ini sekadar peringatan dan panduan yang tak seberapa. Sila abaikan blog ini jika mengganggu sensitiviti anda. Anda dibenarkan untuk copy & paste dari blog ini untuk kebaikan bersama.
Wednesday, March 24, 2010
Tulisan Jawi...
Kepada semua, kali ni aku saje nak tanye korang boleh tak baca tulisan jawi nih!
terjemahan akan dihantar kelak..
توليسن اوردو دان نصيب توليسن جاوي
اورڠ ﺇسلام مليسيا ساڠت براونتوڠ کران اد ڤنکنن بلاجر بهاس عرب دمليسيا. اورڠ مسلم مليسيا لبيه موده بلاجر بهاس عرب کران مريک اد توليسن يڠ دأمبيل دري ابجد عرب سام سڤرتي توليسن اوردو، کات ڤنوليس
نمڤقڽ قاعده مڠيجا اد ڤرساماٴن دڠن ايجاٴن جاوي. ڤرکاتاٴندترجمھکن دڠن ا-ي-ن دان دالم ايجاٴن جاوي ڤرکاتاٴن دترجمھ ع-ن-د.
مڠولس مڠناٴي توليسن اوردو، سأورڠ اکاونتن بڠک دري لاھور، ڤاکيستان، بھاوا توليسن ايت منجادي توليسن راسمي نگارا ڤاکيستان دان دگوناکن سچارا ملواس دﺃفخانيستان، بنجلاديش، اينديا دان کشمير. لبيه 100 جوتا ڤندودوق سکيتر اسيا سلاتن ترماسوق کيرا٢ ساتو ڤراتوس داسيا تڠه.
داينديا، کاتاڽ بهاس دان توليسن اوردو اداله انتارا 24 بهاس دان توليسن اوتام يڠ دگونا ڤاکاي دنگارا ايت
بربنديڠ توليسن جاوي، توليسن اوردو ممڤوڽاٴي راماي ڤڠمل دان ساڠت لواس کاوسن ڤڠگوناڽ. حال ايت، مڽببکن باڽق اخبار برتوليسن اوردو دتربيتکن حتى دعرب سعودي اد اخبار بهاس عرب ممبوات سيسيڤن توليسن اوردو. سباليقڽ توليسن جاوي دگوناکن اوليه تيدق سمڤاي سڤاروه درڤد رعيت مليسيا.
ڤد هاري اين، تيدق اد سبواه اخبار ڤون يڠ دتربيتکن دالم توليسن جاوي ستله براخيرڽ رواية هيدوڤ اخبار اوتوسن ملايو ميڠگوان يڠ مونچول سباگاي ڤڽامبوڠ حيات هارين اوتوسن ملايو دالم ميڠگوان اوتوسن زمان.
سڤرتي مان درامل کباڽقن توکوه بهاس دان بودايا ملايو، تيدق سياڤا ڤون يڠ اکن مناڠيسي کڤوڤوسن اخبار جاوي کران اي تله دمولاٴي دڠن کڤوڤوسن توليسن جاوي دکالڠن اومت ملايو. اورڠ يڠ مراس سديه دان هيبا اياله گينراسي ملايو يڠ هيدوڤ دالم زمان ڤرامرديک يڠ دبسرکن دڠن اخبار جاوي ايت.
توليسن اوردو دان جاوي تيدق سام نصيبڽ. توليسن اوردو يڠ راماي ڤڠملڽ تيدق داڤت ‘دمامه’ ڤڠاروه بارت، تتاڤي توليسن جاوي يڠ ڤڠملڽ مينوريتي دتانه اٴيرڽ سنديري، دڠن موده داڤت ‘دتلن’ دان دهاڤوسکن اوليه تاڠن انق٢ ديديقن سي ڤنجاجه ايت.
ڤتيقن : بريتا ميڠگو


text:
جارڠ امت لاڬو٢ راي بهارو منجادي تاروهن ستيسين راديو تمڤتن ماهوڤون تيليۏيشن.
براني منوڠكه اروس، دوا ڤپاپي ڤوڤولر يا؞يت أيمان تينو دان سفيان سحيمي تتڤ ماهو مڠحاصيلكن لاڬو راي سنديري باڬي ممبري ۏارياسي كڤد ڤمينت.
با؞يق أيمان ماهو سفيان، ماسيڠ٢ تيدق ماهو كتيڠڬلن مڠحاصيلكن لاڬو راي ڤرتام مريک دساعة ڤوڤولريتي چوكوڤ ممونچق.
تركنل دڠن لاڬو٢ ملنكوليک، أيمان تينو يڠ ڤوڤولر دڠن لاڬو كو ريلا دبنچي دان ڤرمات چينتا برسيكڤ تربوک برچريتا تنتڠ لاڬو راياڽ، لارا دالم كريندوان.
لارا دالم كريندوان مڠيصهكن كريندوان سأورڠ انق ترهادڤ باڤاڽ يڠ تله منيڠڬل دنيا دان ڤد هاري راي كريندوان ايت سماكين برتمبه.
هارڤن ساي اڬر لاڬو راي ڤرتام ساي اين يڠ مروڤاكن حاصيل تاڠن ايه ساي سنديري سباڬاي ڤنوليس ليريک اكن منداڤت سمبوتن دان دسوكا؞ي ڤمينت.
دالم ڤد ايت، ڤلنتون لاڬو تراخير، سفيان سحيمي كتيک دأجق بربيچارا تنتڠ لاڬو راي ڤرتاماڽ برجودول كاسيه لبرن بركات، لاڬو ترسبوت مروڤاكن ا؞ير تاڠن ڬنديڠن كومڤوسر دان ڤنوليس ليريک سيرخن دان رينقرنين.
لاڬو اين مڠيصهكن باڬايمان سأورڠ انق مپمبوت عيدالفطري تنڤا اورڠ ترسايڠ. كسديهن برتمبه اڤابيلا دي مپقسيكن كڬمبيرا؞ن اورڠ لا؞ين برسام كلوارڬ ترسايڠ، نامون كتيک ايت دي هاڽ ممڤو مراتڤي نصيب دان ممباوا هالوان سنديري.


text:
منتري بسر، داتوق سري محمد خالد نوردين برکات، ڤروجيک PIC اداله سبهاڬين درڤد ڤمباڠونن کومڤليک س ڤيتروليوم برسڤادو ڤڠرڠ (PIPC) باڬي مرياليساسيکن ايمڤين نڬارا اونتوق موجودکن سبواه ڤوست ڤمباڠونن ايندوستري هيليرن ميپق دان ڬس نڬارا.
منوروت بلياو، ستاکت ديسيمبر لالو، ڤيترونس ممعلومکن بهاوا کماجوان ڤمبينا؞ن ڤروجيک PIC تله منچاڤاي 84 ڤراتوس دان اڤابيلا سياڤ سڤنوهڽ، PIC دجڠک منجان قدر ڤرتومبوهن يڠ ڤست دالم مماجوکن رنتاين نيلاي ايندوستري هيليرن.
”اڤابيلا لوجي ڤناڤيسن دکومڤليک س اين مولا براوڤراسي، کاڤاسيتي ڤناڤيسن ميپق نڬارا اکن منيڠکت درڤد 300,000 توڠ کڤد 955,000 توڠ سهاري. ڤرودوک ڤيترول دان ديسيل يڠ دکلوارکن جوڬ مماتوهي سڤيسيفيکاسي Euro 5 يڠ سجاجر دڠن اسڤيراسي نڬارا.
”ڤڠحاصيلن ڤرودوک ڤيتروکيميا خصوص دان ڤريميوم جوڬ اکن داڤت منمڤوڠ ڤنيڠکتن ڤرمينتا؞ن دأسيا باڬي تيمڤوه 20 تاهون اکن داتڠ،“ کاتاڽ ڤد مجليس ڤلنچرن ڤوست اوڤراسي دان ڤپيمڤنن ميپق ڤلينچير ڤيترونس کوڤيتري، دکامڤوڠ بوکيت راج، سوڠاي رڠيت، دسيني هاري اين.
تيکس اوچڤنڽ دباچاکن اوليه ڤڠروسي جاوتنکواس کرجا راي، کماجوان لوار باندر دان ولايه نڬري، داتوق اينجينيار حسني محمد.
يڠ توروت حاضير، ڤڠاره اوروسن دان کتوا ڤڬاواي ايکسيکوتيف PDB، داتوق محمد ابراهيمنودين محمد يونس.


text:
امام مسجد بركنا؞ن، صلاح الدين اسحاق ممبريتاهو، بايي ايت دتموكن اوليه ساله سأورڠ جماعه برهمڤيرن ڤينتو ڤاڬر مسجد كيرا٢ ڤوكول 5.30 ڤاڬي.
”كتيک ماهو ممبوک ڤينتو ڤاڬر مسجد، جماعه ايت ترنمڤق بوڠكوسن ڤلستيک هيتم بردكتن سيتو. مپڠكاكن ڤلستيک هيتم ايت برايسي سمڤه، جماعه ترسبوت مڠڠكت ڤلستيک ايت اونتوق دبواڠ كدالم توڠ سمڤه.
”نامون دي براس ڤليق اڤابيلا ’سمڤه‘ ايت براس اڬق برت. اڤابيلا جماعه ايت ممبوک بوڠكوسن ڤلستيک اونتوق دڤريقسا، دي تركجوت مليهت كاكي بايي ترسبوت ترجولور دري بوڠكوسن برسبوت،“ كاتاڽ كتيک دهوبوڠي اوتوسن مليسيا دسيني هاري اين.
سمنتارا ايت، كتوا ڤوليس دا؞يره كوبڠ ڤاسو، سوڤرينتندن محمد اسماعيل ابراهيم بركات، ميت ترسبوت دداڤتي دبالوت دڠن كا؞ين باتيق سبلوم دلتقكن دالم ڤلستيک هيتم.
”كامي منريما ڤڠڬيلن مڠنا؞ي كجادين ايت كيرا٢ ڤوكول 6.15 ڤاڬي. ڤمريقسا؞ن اوليه ڤڬاواي ڤراوبتن مڠصحكن يڠ بايي ترسبوت سوده منيڠڬل دنيا ملبيهي تيمڤوه 24 جم.
”ميت بايي ايت كمدينڽ دهانتر كهوسڤيتل سلطانه بهيه (HSB) اونتوق دبده سياست. كيس ترسبوت كيني دسياست مڠيكوت سيكشن 318 كانون كسيقسا؞ن كران مپمبوپيكن كلاهيرن دڠن ممبواڠ ميت.


text:
بكس كتوا جورولاتيه ڤيراق، دڤيليه كنداليكن PFA
شريلفودين سعاري
08 Mac 2017 3:25 PM
كاڠر 8 مچ – بكس كتوا جورولاتيه ليڬا سوڤر ڤيراق، شمسول محمد سعد هاري اين دڤيليه سباڬاي كتوا جورولاتيه ڤاسوقن بولا سيڤق ڤرليس (PFA) يڠ بهارو باڬي مڠڬنتيكن رازيڤ اسماعيل يڠ ملتقكن جاوتن بارو٢ اين.
دالم ساتو كپاتا؞ن يڠ دكلواركن، ڤريسيدن PFA، داتوق روزابيل عبدالرحمن بركات، رومبقن باريسن كجورولاتيهن مروڤاكن اوسها اول اونتوق مموليهكن ڤريستاسي ڤاسوقن ايت.
”رومبقن اين سبلوم لڠكه٢ ستروسڽ دأمبيل سماس ڤمبوكا؞ن ’transfer window‘ (ڤرتوكرن ڤما؞ين) ڤد مي ننتي،“ كاتاڽ.


text:
برمولا دڠن هاڽ 111 جماعه حاج ڤد 2011، ڤروڬرم بركنا؞ن سهيڠڬ كيني تله برجاي ممباوا 5,711 اورڠ جماعه يڠ ترديري درڤد امام، بيلال، كتوا كامڤوڠ دان ڤڠروسي جاوتنكواس كماجوان دان كسلامتن كامڤوڠ (JKKK) منونايكن عباده حاج.
منوروت ڤڠروسي JKKK كامڤوڠ الور سليسيڠ، جرتيه، ترڠڬانو، محمد زكريا، 62، بلياو براس امت ترهارو اڤابيلا منداڤت ڤڠڬيلن اونتوق عباده حاج تاهون اين منروسي ڤروڬرم خاص حاج ڤردان منتري تاجا؞ن يايسن 1MDB.
”ساي تيدق ترفيكير يڠ اخيرڽ ساي داڤت منونايكن حاج دان ساي جوڬ مناڠيس اڤابيلا ساي چريتاكنڽ كڤد انق٢و ساي ساڠت برشكور كڤد الله دان برتريما كاسيه كڤد ڤردان منتري دان ڤميمڤين٢ ترڠڬانو،“ كاتاڽ.
بلياو بركات دمكين كڤد ڤمبريتا سلڤس مجليس ڤپمڤاين سورت تاورن حاج اوليه ڤردان منتري، داتوق سري نجيب تون رزاق كڤد 1,200 ڤسرتا ڤروڬرم خاص حاج ڤردان منتري تاجا؞ن يايسن 1MDB، دمسجد ڤوترا، دسيني سمالم.
حاضير سام، منتري دجابتن ڤردان منتري، داتوق سري جاميل خير بهاروم، كتوا ستيا؞وسها ڤربنداهارا؞ن يڠ جوڬ ڤڠروسي 1MDB، تن سري دوكتور محمد اروان سريڬر عبدالله، ڤڠروسي لمباڬ تابوڠ حاج، داتوق سري عبداللعزيز عبدالرحيم سرتا مفتي ڤيراق. تن سري دوكتور حاروسساني زكريا.
دالم ڤد ايت، باڬي ڤڠروسي JKKK كامڤوڠ جاوا اولو، ڤونتين، جوهر، نوردين علي، 62، بركات، بلياو ملاهيركن كشكورن ترهادڤ كڤريهاتينن ڤردان منتري دالم مڠهرڬا؞ي جاسا دان ڤڠوربانن ڤارا ڤميمڤين دڤريڠكت اكر اومبي.
”ساي سبنرڽ امت تركجوت، سبب كالاو مڠيكوت ڬيليرن دڠن تابوڠ حاج، ساي هاڽ داڤت ڤرڬي منونايكن ڤد تاهون 2036 دان موڠكين ڤد ماس ايت ساي سوده ترلالو عذور، ساي اوچڤ تريما كاسيه كڤد ڤردان منتري كران ممبري ڤلواڠ اين كڤد ساي،“ كاتاڽ.
سأورڠ لاڬي ڤسرتا ڤروڬرم بركنا؞ن، عبدالعزيز حسين، 60، بلياو براس ترهارو دان بربسر هاتي كران ترڤيليه اونتوق منونايكن عباده حاج ڤد تاهون اين.


text:
ڤريسيدن ڤرساتوان بولا سيڤق ڤولاو ڤينڠ (FAP)، زيريل خير جوهاري بركات، توڬس ويسوود اكن دڬالس ڤمبنتو كتوا جورولاتيه، دارن ريد بوات سمنتارا وقتو.
”سهوبوڠن ايت جوڬ، FAP اكن مڠعمومكن ڤلانتيقن كتوا جورولاتيه يڠ بهارو دالم ماس تردكت،“ كاتاڽ دالم ساتو كپاتا؞ن دسيني هاري اين.
ڤاسوقن هريماو كومبڠ كيني بردڤن كچمن ڤپوكوڠ سنديري ايكورن ڤريستاسي بوروق دالم سا؞يڠن ليڬا سوڤر برايكوتن ڬاڬل ممنڠي سبارڠ ڤرلاونن سلڤس مڠهاروڠي لاڤن ڤرلاونن.
براد دتڠڬ ترچوروت ليڬا كتيک اين، ڤاسوقن بركنا؞ن منچاتتكن ككالهن سباپق انم كالي دڠن دوا كڤوتوسن سري سلا؞ين توروت ترسيڠكير دالم ڤوسيڠن كتيڬ ڤيالا FA.


text:
دالم اوڤراسي ڤد ڤوكول 4.20 ڤتڠ ايت، كتوا جابتن سياستن جنايه نركوتيک نڬري، سوڤرينتندن حلمي اريس بركات، ڤوليس مرمڤس سباپق 2.26 كيلوڬرم داده دڤرچايا؞ي هيرو؞ين يڠ دتموقن دسمبوپي دالم كريتا سوسڤک.
”سڤسوكن ڤڬاواي دان اڠڬوتا جابتن سياستن جنايه نركوتيک نڬري ممبوات اوڤراسي دڬورون دان مناهن ڤاسڠن ايت يڠ بارو كلوار دري سبواه كريتا جنيس ڤروتون اسوارا دتڤي جالن دR&R ترسبوت.
”حاصيل ڤمريقسا؞ن منموكن دباوه تمڤت دودوق بهاڬين ڤنومڤڠ هادڤن يا؞يت بيڬ ڤلاستيق ورنا هيتم ددالمڽ اد بوڠكوسن سورت خبر يڠ مڠاندوڠي ليم بوڠكوسن ڤلاستيق لوتسينر يڠ ستياڤ ساتو برايسي كتولن٢ دشكي داده هيروءين،“ كاتاڽ دسيني هاري اين.
كاتاڽ، ڤاسڠن يڠ براوسيا 29 دان 38 تاهون ايت اكن درمان دان كيس دسياسات مڠيكوت سيكشن 39B اكتا داده بربهاي 1952 يڠ ممڤرونتوقكن حكومن ماتي جک سابيت كسالهن.


text:
ڤد كتيک ايت، سڬالا اڤ يڠ دكچڤي ددنيا اين اكن دتيڠڬلكن اونتوق سلاما-لاماڽ. يڠ تيڠڬل هاپاله جاس دان كنڠن سڤنجڠ كهيدوڤن ددنيا پات.
جاس اداله انتارا ڤركارا يڠ اكن سنتياس دكنڠ اوليه ما؞نسي يڠ مڠنلي ديري كيت. ايتوله ڤڠوبت ريندو بوات مريک يڠ ڤرنه مڠنلي راڤت سڤنجڠ حياة.
جک دأيكوتكن، ڤربواتن مورني يڠ دتيڠڬلكن هاڽ اكن دراسا؞ي اوليه ما؞نسي. اين كران ما؞نسي ممڤوپا؞ي ڤراسا؞ن جک دبنديڠكن دڠن هيدوڤن لا؞ين يڠ وجود ددنيا اين.
نامون، سياڤا سڠک، حيوان جوڬ ممڤوپا؞ي ڤراسا؞ن سام سڤرتي ما؞نسي. چوما يڠ ممبيذاكن اداله چارا سأيكور حيوان ايت منونجوقكن ڤراسا؞نڽ.
والاوڤون حيوان تيدق مميليقي ايموسي سڤرتي ما؞نسي، ماسيه ترداڤت اورڠ ميقيني بهاوا هيدوڤن ترسبوت ممڤو مراساكن سسواتو كتيک ڤميليقڽ مڠهيدڤي ڤپاكيت اتاوڤون دروندوڠ مسئله.
ڤركارا ترسبوت داڤت دبوقتيكن دڠن سبواه قيصه تنتڠ سأيكور كوچيڠ يڠ سنتياس منمي توانڽ والاوڤون ڤميليقڽ ايت سوده منيڠڬل دنيا.
قيصه يڠ دڤتيق درڤد سبواه ڤورتل ايندونيسيا، Tribunnews.com ايت منچريتاكن بتاڤ ستياڽ كوچيڠ ترسبوت ترهادڤ ڤميليقڽ. سبلوم ايت، بريتا ترسبوت منجادي ۏيرل منروسي ستاتوس يڠ دكوڠسي اوليه سأورڠ ڤمودا يڠ برنام كلي كنيڠاو ڤراييتنو، 28، دلامن سوسيال.
منوروت كلي كنيڠاو، كوچيڠ بركنا؞ن سوده براد دكاوسن ڤرقبورن همڤير ستاهون يڠ منونجوقكن كستيا؞ن لوار بياسا كڤد مجيكنڽ يڠ دكنلي سباڬاي كوندري.
“سجق ڤميليقڽ منيڠڬل دنيا تاهون لالو، كوچيڠ اين سنتياس براد بردكتن دڠن ڤرقبورن كوندري. حيوان اين جوڬ تيدق ماهو برڬنجق والاوڤون ساي ڤرنه ممباواڽ جا؞وه دري كاوسن ترسبوت.


text:
نامون، انوار يڠ جوڬ بكس تيمبلن ڤريسيدنFAM سبلوم اين، بركات جک اد اينديۏيدو لبيه لايق سڤرتي تڠكو مهكوتا جوهر (TMJ) توانكو اسماعيل سلطان ابراهيم، بلياو تيدق ماهو بربوت جاوتن ترسبوت.
”مينت سنتياس اد (دالم بولاسيڤق دان FAM) تتاڤي كالاو اد يڠ ساي راس بوليه جاڬ FAM دڠن لبيه با؞يق، تيدق ڤرلو ساي بربوت. كالاو تاڽ ساي، TMJ لايق... بلياو بوليه ممباوا ساتو ڤراوبهن بسر كڤد بولاسيڤق مليسيا.
”تتاڤي، TMJ تيدق داڤت بكرجا برسنديرين، بلياو ڤرلو ممبنتوق ساتو ڤاسوقن كرجا يڠ با؞يق دان اخلاص. نامون، جک TMJ تيدق سڠڬوڤ امبيل اليه FAM سڤرتي يڠ بلياو كاتاكن سبلوم اين، ساي سديا تاوركن ديري،“ كات انوار دڤجابتڽ دباڠونن Mara، دسيني.
باڬايماناڤون، بلياو ڤرلو منداڤتكن سوكوڠن درڤد اڠڬوتا ڬابوڠن دان ڤرواكيلن FAM ڤد كوڠڬريس FAM ک-53، مچ دڤن، جک ماهو منروسكن نيتڽ ايت. - برنام


text:
اوچڤن سلامت هاري ناتل سريڠ كالي دسبوت سبلوم دان كتيک منجلڠڽ ڤرايا؞ن تربابيت. نامون، چوبا بايڠكن ڤركاتا؞ن ترسبوت دڬوناكن اونتوق ممڠڬيل نام ساله سأورڠ كنلن دكامڤوڠ هلامن. سوده ڤستي بوپيڽ اڬق ڤليق اونتوق دأوچڤكن كران اياڽ سوكر دڤرچايا؞ي.
والاوڤون بڬيتو، ڤرچاي اتاوڤون تيدق، ڤركاتا؞ن ترسبوت مروڤاكن نام ساله سأورڠ ڤندودوق دوسون Wates، دسيني. للاكي يڠ مميليقي نام ‘سلاميت هاري ناتل’ ايت كيني براوسيا 65 تاهون. دي لبيه مسرا دڤڠڬيل سلاميت اوليه راكن-راكنڽ.
نام اونيک سلاميت ايت مولا منجادي بوالن مشاركت ايندونيسيا ستله ڬامبر كد ڤڠنلن ميليقڽ منجادي ۏيرل دلامن سوسيال فيسبوک. منوروت سلاميت، ڤلباڬاي قيصه مناريق دان اونيک ڬارا٢ نام يڠ دساندڠڽ ايت.
”ميثلڽ، كتيک ساي سدڠ مڠوروسكن ڤندفترن ڤندودوق دان ڤلباڬاي لاڬي ڤندفترن لا؞ين، ڤروسيس اونتوق منداڤتكن معلومت ديري سريڠكالي مڠمبيل ماس يڠ لاما. اين كران، ڤتوڬس٢ يڠ برتڠڬوڠجواب سڤرتي تيدق ڤرچاي اكن نام يڠ ساي ساندڠ.
”نامون ستله برچريتا ڤنجڠ، باروله مريک ممڤرچايا؞ي كات٢ ساي. باروله ڤروسيس ستروسڽ دلاكوكن،“ كاتاڽ كڤد sindonews.com كتيک ملاوت رومهڽ، بارو٢ اين.


text:
منتري بسر، داتوق سري دوکتور رمبري عبدالقادر برکات، سباليقڽ کتيڬ-تيڬ هوسڤيتل ترسبوت، يا؞يت ڤنمبهبا؞يقن باڬي هوسڤيتل سري منجوڠ (HSM) دکت سيني دان ماسيڠ٢ ڤمبينا؞ن هوسڤيتل بهارو ددا؞يره ڤيراق تڠه دان دڤاريت بونتر، اي برجالن مڠيکوت جدوال.
رمبري برکات، تيندر ڤمباڠونن ڤروجيک يڠ منلن کوس RM60 جوتا دHSM اکن دکلوارکن مچ اين، ماناکالا کرجا٢ تانه دهوسڤيتل ڤاريت بونتر سوده دمولاکن تاهون لالو.
”جاڠنله دڠر دان ڤرچاياکن ڤلباڬاي تودوهن. ايت سموا دلاکوکن اوليه ڤيهق يڠ برموتيفکن ڤوليتيک،“ کات رمبري سلڤس ملاوت سکوله اڬام رعيت النجاح، تامن سامودرا دمنجوڠ، دسيني سمالم.
يڠ توروت حاضير اهلي ديوان اوندڠن نڬري کاوسن ڤاسير ڤنجڠ، داتوق رشيدي ابراهيم دان ڤڠاول دا؞يره منجوڠ، داتوق محمد فاريز محمد حنيڤ.
مڠولس لنجوت، رمبري برکات، ڤمبينا؞ن HPB سباڬاي چونتوهڽ تله دبينا اتس تانه ساوه يڠ ممرلوکن کرجا راوتن دان مممڤتکن تانه دبوات ترلبيه دهولو باڬي مڠوکوهکن ستروکتورڽ.
”سلڤس ممڤت دان کوکوه، باروله چروچوق بوليه دتانم دان ڤمباڠونن بوليه دلاکوکن. اين سو؞ال بينا باڠونن بوکن بوليه دلاکوکن سچارا ممبوتا تولي، سباليقڽ باپق ڤرکارا ڤرلو دتليتي دهولو. کيت کنا صبر،“ جلسڽ.


text:
ڤــورتــل دايــلــي مــيــل مــلاڤــوركـــن بـاڬايـمـانـاڤـون كــكــورڠــن ايــت تــيـدق دجـاديـكــن ڤــڠــهــالـڠ اونــتــوق مـريــک مـنـونـتـوت عـلـمـو سـبـاڬاي بـكلـن ماس هـادڤـن والاوڤون دسباليق ڤينتو ڬوا.
دڠن مڠڬوناكن خدمة ببراڤ تناڬ ڤڠاجر يڠ سڠڬوڤ مريسيكوكن كسلامتن ديري سمات-مات ماهو منديديق كانق٢ اين ماله مريک تتڤ ڬمبيرا ميسكيڤون حقيقتڽ ماسيه مندريتا ايكورن كونفليک برڤنجڠن يڠ ملندا نڬارا مريک.
باڬي علي خالد ستوف14 ستياڤ ڤـاڬـي سـلامـا تـيـڬ هيڠڬ امڤت جم دي دان بـبـراڤ اورڠ كانـق٢ لايـن سنتياس تروجا اونتوق ممڤلاجري سوبجيک سڤرتي بهاس عرب بهاس ايڠڬريس ماتماتيک دان كأڬامان.
برلانتايكن ڤرمايداني يڠ دباوا ماسوق كدالم ڬوا يڠ ترلتق ترملا سبواه ڤركامڤوڠن دولايه ادليب بارت لاوت سيريا ايت مريک دودوق براماي-راماي تنڤا راس چڠڬوڠ.
“سـاي بـلاجـر ددالــم ڬــوا. كأدانــڽ ميمڠ اڬق كورڠ سليسا تاڤي ڤروفيسور دان ايستريڽ (تناڬ ڤڠاجر) ملاين كامي دڠن بايق” كاتاڽ يڠ براصل دري ولايه كجيرنن هاما.
ڬــورو مـريـک يـايــت مــحــمــد دان ايستريڽ يڠ جوڬ براصل دري هاما تله ممبوک كلس دڬوا باوه تانه ايت اونتوق مڠاجر كيرا٢ 100 كانق٢ يڠ سبهاڬين بسر درڤد اڠڬوتا كلوارڬ مريک مروڤاكن ڤلارين ڤرڠ.
دالـم ڤـد ايـت مـحـمـد ممبريتاهو سكوله ‘ڤريميتيف’ يـڠ براوسيا كيرا٢ انم بولن ايت سريڠ دنايقي اير كتيک هوجن لبت هيڠڬ اد كالاڽ ممقسا دي مڠاجر ددالم خيمه دلوار ڬوا بركنان.
“كامي ڤرچاي ڬوا مروڤاكن تمڤت يڠ ڤاليڠ سلامت درڤد سبارڠ سرڠن دان كسموا كانق٢ اين بوليه دساتوكن دسيني” كاتاڽ.
ادليب ولايه يڠ دكواساي اوليه رڠكاين كومڤولن ميليتن القاعده يايت باريسن النوسرا سريڠ منجادي ساسرن سرڠن تنترا سيريا يڠ دبنتو اوليه روسيا.
سمنتارلا ايت سبواه سكوله دڤكن مارت النومن يڠ دكنلي سباڬاي ساوريا العمل جوڬ سريڠ منجادي ساسرن بديلن تنترا سيريا دان سكوتو مريک روسيا هيڠڬ مپببكن كاوسن كاكي ليم سرتا ببراڤ بواه كلس دسكوله ايت روسق دان رونتوه عاقبة سرڠن ترسبوت.
باڬايماناڤون ڤيهق ڤڠوروسن سكوله ايـت مـڠمـبـيـل ايـنـيـسـيـاتـيـف اونتوق مـمـبـايـق ڤـولـيـه دان مڠچـت سـمـولا سـبـهاڬـيـن ديـنـديڠ سـكـولـه ايـت باڬي ممبري كسليسان كڤد كيرا٢ 250 موريد دسيتو اونتوق بلاجر.
“ڤرڠ ميمڠ ممبري كسن يڠ بسر ترهادڤ بيدڠ ڤنديديقن دنڬارا اين. كباپقنڽ سكوله جک تيدق موسنه سڤنوهڽ ڤستي روسق عاقبة سرڠن بركنان” كات ڤپليا سكوله ايت عبداللطيف الرهوم.


text:
کتوا ڤڠاره YaPEIM، داتوق ابيب اﷲ سمس الدين برکات، YaPEIM ملالو؞ي ڤوست کأوسهاونن ياڤيم (YEC) بکرجاسام دڠن اونيۏرسيتي کبڠسا؞ن مليسيا (UKM) باڬي ممباڠون دان مپدياکن لامن ويب ترسبوت سباڬاي کمودهن ڤاسرن دالم تالين کڤد اهلي٢ کلب ماي صحابة الرهن ياڤيم (CMASA) دان لا؞ين٢ اوسهاون يڠ برمينت اونتوق مپرتا؞ي لامن ويب ترسبوت.
”سجق 18 جانواري لالو، لامن ويب ايت تله مولا براوڤراسي دان ڤد هاري اين دلنچرکن سچارا راسمي باڬي ممبوليهکن اورڠ راماي تاهو کيت ممڤوپا؞ي لبيه دري 1,000 حنيس ڤرودوک IKS يڠ بوليه دبلي سچارا دالم تالين.
”ڤرودوک٢ ترسبوت ترماسوقله ماکنن دان مينومن، بارڠ ڤنجاڬا؞ن کصيحتن دان کچنتيقن، ڤلباڬاي جنيس ڤرخدمتن، بارڠن باپي دان کانق٢، ڤاکاين ڤلباڬاي فيشن، هديه دان ڤرما؞ينن سرتا ڤلباڬاي جنيس بارڠن هارين سڤرتي برس، تلور، تڤوڠ دان ڬولا،“ کاتاڽ.
بلياو برکات دمکين دالم سيدڠ اخبار سلڤس ملنچرکن لامن ويب CMASA.my دأيبو ڤجابت YaPEIM، دسيني هاري اين.
همڤير 300 اوسهاون يڠ برنا؞وڠ دباوه YaPEIM جاضير باڬي مڠيکوتي ڤروڬرم سهاري لاتيهن دان بيمبيڠن اوسهاون دان ڤماسرن ايکونومي ديڬيتل.


text:
كتوا ڤڬاواي ايكسيكوتيف ياياسن ڤلاجرن Mara (YPM)، داتوق عبدالكاريم مصطفى، بركات ڤلاجر ڤرلو ممڤوپا؞ي تمبه نيلاي ترسنديري باڬي ممبيذاكن كبوليهن ڤلاجر MRSM دڠن ڤلاجر سكوله لا؞ين. ”سكارڠ، سوده باپق سكوله دباڠونكن اونتوق منمڤتكن ڤلاجر چمرلڠ.
باڬي ممبري ڤرسا؞يڠن صيحة كڤد سكوله لا؞ين، كيت ڤرلو منچيڤتا كلا؞ينن سوڤايا MRSM تروس منجادي ڤيليهن. ”ساي يقين دڠن كمودهن دسدياكن كڤد ڤلاجر، MRSM اكن تروس ككل ريليۏن سباڬاي سكوله مڠحاصيلكن ڤلاجر چمرلڠ سجق سكيان لاما،“ كاتاڽ مراسميكن مجليس ڬرادواسي ڤلاجر MRSM كوالا برڠ، دسيني هاري اين. ڤد مجليس ايت، سراماي 160 ڤلاجر MRSM كوالا برڠ منريما سيجيل ڬرادواسي.
نورعزرين فرهانا محمد عصري منريما انوڬره ڤنچاڤاين ڤورات نيلاين ڬريد ترتيڠڬي دڠن ڤنچاڤاين ڬريد 3.89. عبدالكاريم بركات، ڤلاجر ڤرلو ممبوات ڤيليهن يڠ با؞يق تراوتام دالم ڤميليهن تمڤت بلاجر باڬي ملاهيركن ڤلاجر ممڤوپا؞ي نيلاي تمبه يڠ هوليستيک. ”ايبو باڤ جوڬ برڤرانن ڤنتيڠ دالم ممبري چادڠن كڤد ڤلاجر مميليه تمڤت يڠ با؞يق اونتوق منيمبا علمو.


text:
بلياو برهارڤ ڤيهق برکواس دا؞يره ايت داڤت مڠاول هرڬ داڬيڠ دڤاسر سرتا ممستيکن بکلن سنتياس منچوکوڤي باڬي ممنوهي ڤرمينتا؞ن اومت إسلام ترهادڤ داڬيڠ يڠ چوکوڤ تيڠڬي باڬي مپدياکن جواده بربوک دان برساهور.
”ساي هارڤ هرڬ داڬيڠ ستابيل دان بکلن منچوکوڤي ولاوڤون ڤرمينتا؞نڽ ملبيهي ڤد هاري٢ بياسا دان جاڠن سمڤاي سڤرتي سمبوتن رمضان تاهون لڤس دمان هرڬ داڬيڠ منچاڤاي Rp170.000 سکيلوڬرم.
”کاسيهن مشارکت يڠ ايڠين ماکن داڬيڠ دهاري ميوڬڠ دان ڤنياڬ دنصيحتکن جاڠن منا؞يقکن هرڬ سهيڠڬ تيدق موناسيه،“ کات زايني.
کتوا ڤرداڬڠن اچيه، اسماءالدين برهارڤ ڤارا ڤنياڬ داڤت منجوال داڬيڠ ڤد هرڬ انتارا Rp125.000 هيڠڬ Rp130.000 سکيلوڬرم.
کاتاڽ، ڤيهق ڤمرينته دان ڤڠواتکواس سنتياس ممبريکن ڤنرڠن کڤد ڤارا ڤنياڬ اڬر تيدق مڠمبيل کسمڤتن مڠا؞وت کأونتوڠن سچارا برلبيهن برايکوتن ڤرمينتا؞ن ترهادڤ داڬيڠ يڠ برتمبه سڤنجڠ بولن رمضان دان عيدالفطري.
تمبهڽ، جک ڤنياڬ اڠڬن مڠکلکن ڤد هرڬ ترسبوت، ڤيهق برکواس سنديري اکن بکرجاسام دڠن ڤارا ڤنترنق باڬي مپدياکن ترنقن سڤرتي لمبو، کرباو دان ساڤي ترسبوت ڤد هرڬ سکيتر Rp125.000 سکيلوڬرم.


text:
ڤڠروسي جاوتنكواس ڤنديديقن، ڤڠڠكوتن دان بادن بوكن كراجا؞ن (NGO) نڬري، داتوق تاجول اوروس مت زين بركات، نلاين يڠ ترڤيليه مڠيكوتي ڤروجيک PSN تنجوڠ داواي، دتامن نلاين ايت هاڽ ڤرلو ممباير RM150 سبولن سلاما 30 تاهون باڬي ممبوليهكن مريک مميليقي رومه برهرڬ RM54,000 ايت.
”كيت منريما باپق ڤرموهونن، نامون هاڽ 206 ترماسوقله توجوه بربڠسا تيوڠهوا دان سأورڠ سيام يڠ لايق منريما لاڬي 94 ككوسوڠن اكن كيت ايسي سلڤس سلساي كومڤولن ڤرتام اين دهولو.
”ڤپرهن كونچي هاڽ كڤد مريک يڠ ممبوات بايرن ديڤوسيت ڤماسڠن بكلن ايليکتريک دان ا؞ير،“ كاتاڽ سلڤس مجليس ڤپرهن كونچي كڤد ڤسرتا ڤنمڤتن سمولا نلاين (PSN) تنجوڠ داواي دسيني سمالم.
يڠ حاضير سام، كتوا سيكشن ڤرومهن لمباڬ كماجوان ايكن مليسيا (LKIM)، سيتي هوى دلايلا توكيرن دان ڤڠاره LKIM قدح، حمدان مامت.
ڤروجيک ڤرومهن نلاين تنجوڠ داواي دعمومكن ڤردان منتري، داتوق سري نجيب تون رزاق سماس لاوتنڽ كتنجوڠ داواي ڤد 31 اوكتوبر 2012 سباڬاي ڤپلساين ترهادڤ مسئله ڤنمڤتن نلاين دكاوسن تربابيت.


text:
ڤردان منتري، داتوق سري نجيب تون رزاق برکات، لبيه 100,000 ڤندودوق دلمبڠن سوڠاي ترسبوت اکن منداڤت فا؞يده درڤد ڤروجيک ترسبوت.
بلياو برکات، اين منونجوقکن سيفت اينکلوسيف کراجا؞ن ڤيمڤيننڽ اونتوق ممبيلا رعيت تنڤا مڠيرا ڤربيذا؞ن ڤوليتيک.
”ڤروجيک اين دهارڤ داڤت ملپڤکن ميمڤي ڠري (به کونيڠ) 2014، 100,000 ڤندودوق اکن داڤت فا؞يده. اين بوکن سو؞ال ڤوليتيک تتاڤي سو؞ال ممبيلا رعيت. بيلا اورڠ سوسه کيت واجب تولوڠ.
”سباڬاي چونتوه هاري اين، جمبتن انم لوروڠ کالاو دولو منتري بسر هندق کڤجابت مڠمبيل ماس 30 مينيت سکارڠ 10 مينيت سهاج، منتري بسر ڤون داڤت فا؞يده،“ کاتاڽ.
بلياو برکات دمکين سماس براوچڤ ملنچرکن مجليس ڤچه تانه ڤروجيک لمبڠن سوڠاي برسڤادو (PLSB) سوڠاي کلنتن فاسا 1 دسيني هاري اين.
يڠ توروت حاضير، منتري سومبر اصلي دان عالم سکيتر، داتوق سري دوکتور وان جونايدي توانکو جعفر منتري ڤرداڬڠن انتارابڠسا دان ايندوستري، داتوق سري مصطفى محمد دان منتري بسر، داتوق احمد يعقوب.
PLSB سوڠاي کلنتن مليبتکن کوس کسلوروهن سباپق RM9.6 بيليون دان دلقساناکن دالم تيڬ فاسا مليبتکن رانچڠن مليسيا ک-11 (RMK-11) RMK-12 دان RMK-13.
سمنتارا ايت وان جونايدي کتيک براوچڤ برکات، فاسا ڤرتام دباوه RMK-11 ايت مڠاندوڠي امڤت کومڤونن اوتام يا؞يت رانچڠن تبتن بنجير (RTB) ڤڠيندهن سوڠاي سالينن مسرا عالم دان کسأيمبڠن ا؞ير (سيستم ڤڠوروسن کسأيمبڠن ا؞ير کبسسا؞ن – NAWABS).
”ڤمباڠونن لمبڠن سوڠاي برسڤارو سوڠاي کلنتن ڤرلو دلقساناکن سچارا برسڤادو دان برتروسن سچارا برفراست دڠن اڠڬرن کوس کسلوروهن ڤروجيک اداله سباپق RM9.6 بيليون.
”کوس ڤروجسک سباپق RM572 جوتا تله دڤراونتوقن باڬي فاسا ساتو يڠ دجڠک سياڤ ڤد ڤرتڠهن تاهون 2021 ماناکالا سباپق RM2.16 بيليون بڬي فاسا دوا اکن دلقساناکن دالم RMK-12 دان سباپق RM6.87 بيليون باڬي فاسا تيڬ اکن دلقساناکن دالم RMK-13،“ کاتاڽ.
کاتاڽ، دجڠک 95,000 ڤندودوق دجاجهن تومڤت، ڤاسير مس، کوتا بهارو، تانه ميره دان ماچڠ تيدق ڤرلو دڤيندهکن عاقبة بنجير سکيراڽ PLSB سوڠاي کلنتن فاسا ساتو برجالن دڠن با؞يق.
”دسمڤيڠ ايت اداله دهارڤکن اينفراستروکتور دان هرتا بندا عوام دسڤنجڠ 10 کيلوميتر تبيڠ سوڠاي يڠ مليبتکن سراماي 150,000 ڤندودوق داڤت دسلامتکن.
”نڬري کلنتن اداله نڬري يڠ سنتياس تردده دڠن بنجير تراوتام ڤد مونسون تيمور لا؞وت تتاڤي ڤروجيک اين بوکن هاڽ سقدر تبتن بنجير ماله مرڠکومي سموا اسڤيک ’river of live’،“ کاتاڽ.


text:
مسئله سڤرتي ايت ترڤقسا دلالو؞ي اوليه سبواه كلوارڬ، ترديري درڤد سڤاسڠ سوامي ايستري دان سأورڠ انق للاكي يڠ ماسيه كچيل دديسا تڬلڬوبوڬ لور، دا؞يره ارجاويناڠون، دسيني. والاوڤون ترڤقسا مڠهاروڠي كهيدوڤن يڠ ضعيف، دتمبه ڤولا دڠن مسئله كصيحتن انق كچيلڽ، كاويري، 28، دان روحيمه، 26، تتڤ منروسكن كهيدوڤن مريک سڤرتي بياسا.
كاويري يڠ دهولوڽ بكرجا سباڬاي ڤموڠوت بارڠ٢ تربواڠ، ماناكالا ايستريڽ يڠ تيدق بكرجا تتڤ اكن ممستيكن كڤرلوان انقڽ ايت دسدياكن سبا؞يق موڠكين، اصلكن سي كچيل ايت صيحت سڤرتي كانق٢ لا؞ين.
انق مريک، يوسف مولانا يڠ براوسيا 16 بولن ايت مڠهيدڤي ڤپاكيت تومور ددالم بادنڽ سهيڠڬ منمڤقكن ڤروت كانق٢ ايت ممبسر سڤرتي بوسوڠ. ساعة كاويري ممبوک باجو انقڽ اونتوق دليهت اوليه مشاركت سكيتر يڠ ملاوتڽ، يوسف ڤستي اكن مناڠيس.
منوروت روحيمه، انقڽ براد دالم كأدا؞ن تراوما جک باجوڽ دبوک دخلايق راماي اتاوڤون دهادڤن اورڠ يڠ تيدق دكنليڽ سباڬايمان ڤڠالمنڽ منجالني راوتن سلاما اين. دي ڤستي اكن تركنڠ كمبالي بتاڤ ساكيتڽ كسن يڠ دراسا؞ي كتيک منجالني راوتن.
” ستياڤ كالي راوتن، باجوڽ اكن دبوک دان دوكتور يڠ مراوتڽ اكن ممبريكن سونتيقن اوبت. اوليه كران ايتوله، جک اورڠ اسيڠ مليهتڽ تيدق برباجو، يوسف اكن براڠڬڤن يڠ ستياڤ درڤد مريک اداله دوكتور، “ كاتاڽ.


text:
دالم كجادين كيرا٢ ڤوكول 2.30 ڤتڠ ايت تيڬ براديق براوسيا دوا هيڠڬ امڤت تاهون ايت موت دتمڤت كجادين ماناكالا ايبو دان كاكق سولوڠ مريک ڤاره. باڤ مڠسا ڤولا چدرا ريڠن.
دفهمكن كجادين ايت برلاكو ستله سأورڠ للاكي يڠ دكنلي سباڬاي رمبو ممچه ماسوق كرومه كلوارڬ بركنان دان مپرڠ مريک مڠڬوناكن سنجات تاجم.
كسموا مڠسا يڠ موت دان چدرا دباوا كهوسڤيتل تلوق اينتن.
سمنتارا ايت كتوا ڤوليس دايره هيلير ڤيراق اسيستن كوميسيونر محمد مرزوخي محمد مختار بركات معلومت لنجوت برهوبوڠ كجادين ايت اكن دمعلومكن اڤابيلا لاڤورن سياستن سياڤ.


text:
منتري کماجوان لوار باندر دان ولايه، داتوق سري اسماعيل صبري يعقوب برکات، کورسوس بهارو سڤرتي کورسوس ڤرخدمتن ريل کريتاڤي برکلاجوان تيڠڬي دان تيکنولوڬي ڤمبواتن کومڤوسيت ايرواڠکاسا دوجودکن ڤد تاهون لالو باڬي ممنوهي کهندق ڤاسرن کرجا سماس.
”کورسوس يڠ باکل دوجودکن سڤرتي ڤمبا؞يقن بوت دکوالا قدح اداله بيدڠ دسسوايکن دڠن کڤرلوان برداسرکن ايندوستري دسستڠه کاوسن.
”کورسوس بهارو اين کيت رانچڠ برسسواين دڠن کأدا؞ن سماس يڠ نڬارا کيني منوجو نڬارا ماجو دان کيت اکن رڠکا لاڬي کورسوس٢ يڠ دراساکن برسسواين،“ کاتاڽ کڤد ڤمبريتا سلڤس مراسميکن ڬياتمارا جراي دسيني هاري اين.
يڠ توروت حاضير اهلي ڤرليمن جراي، داتوق سري جميل خير بهاروم، ڤڠروسي جاوتنکواس ڤنرڠن، ڤمباڠونن لوار باندر دان ڤراسمين کميسکينن، داتوق محمد تاج الدين عبدالله دان ڤڠروسي ڬياتمارا، داتوق ازين عثمان.
منوروتڽ، سهيڠڬ کيني ترداڤت سباپق 667 کورسوس دتاورکن ڬياتمارا سلوروه نڬارا دڠن لبيه 2,000 تناڬ کرجا ماهير.


text:
دتمو؞ي دالم مجليس ڤلنچرن لاڬو ترسبوت، جلس ازادن، والاوڤون ڤرنه مپاتاکن حسرة اونتوق کلوار درڤد کومڤولن ايت دوا تاهون لالو، سهيڠڬ کيني دي ماسيه ماهو مپومبڠکن بقتي اونتوق تروس مماجوکن موزيک نشيد برسام رباني.
ساي تله براد دالم ايندوستري اين سجق 30 تاهون لالو برسام کومڤولن نادا مورني سبلوم دتوکر نام کڤد کومڤولن رباني.
ترلالو باپق کنڠن، ماله کامي دالم کومڤولن اين تله ترلالو عقرب سجق سکين لاما، ساي ماسيه لاڬي ماهو برسام دڠن کومڤولن اين والاوڤون تله ملاهيرکن سيڠڬل سولو ساي سنديري.
سلاڬي حياة دکاندوڠ بادن نام رباني تتڤ برسام ساي، ميمڠ سبلوم اين ساي ڤرنه کات نق کلوار دري رباني تتاڤي ايتله سبنرڽ اوجين اونتوق ساي، کالاو ساي هاڽ ايڠين برڬرق سنديري سوده ڤستي تله لاما ساي کلوار تتاڤي ساي ماسيه ايڠت ڤسنن اﷲيرحم استاذ عصري سوڤايا سنتياس مڠوتاماکن کومڤولن رباني.
ساي کنل ستياڤ اڠڬوتا کومڤولن رباني، ساي تاهو مريک تيدق اد مسئله اونتوق ممبنرکن ساي تمڤيل دڠن لاڬو سولو سنديري اصلکن تيدق مڠڠڬو ڤرجالنن سني کومڤولن رباني سنديري.


text:
هوتيل باوه تانه دسويدن
بيليق هوتيل يڠ تردالم ددنيا ترلتق 155 ميتر (500 كاكي) دباوه ڤرموكان بومي ددالم لومبوڠ لاما دۏسمنلند كاونتري سويدن.
اير ترجون Black Fall دايسلند
ڬامبر اين منونجوقكن جالور٢ هيتم يڠ تربنتوق دري لاۏا مڠليليڠي اير ترجون Syartifoss اتاو The Black Fall (كجاتوهن هيتم) دتامن نڬارا Skaftafell ايسلند. اي مروڤاكن ساله ساتو دري ڤمندڠن يڠ ڤاليڠ ڤوڤولر دتامن نڬارا اين.
ڤرڤوستاكان باندر راي كنسس (AS)
ڤمبينان ڤرڤوستاكان يڠ اونيک دان مناريق ڤرهاتين راماي اڤابيلا ترسوسون 22 بوكو يڠ مرڠكومي 42 جودول مڠهياسي كانن دان كيري ڤينتو ماسوق اوتام.
ستياڤ جودول بوكو ايت براوكورن كيرا٢ 7 ميتر x 3 ميتر.


text:
ڤڠاره اكادمي ايندوستري ريل (RIA) UMP دوكتور فاضيل مت يحي ممبريتاهو UMP دڤيليه اوليه كمنترين ڤڠاجين تيڠڬي (KPT) سباڬاي اونيۏرسيتي لاتيهن اوتام باڬي مڠنداليكن ڤڠاجين ترسبوت.
كاتاڽ اين مروڤاکن سبهاڬين درڤد تڠڬوڠجواب UMP ملاتيه سراماي 3,600 ڤنونتوت منجلڠ 2022.
سباڬاي ڤرمولان سراماي 49 ڤنونتوت تله دلاتيه باڬي ڤمبينان لالوان ريل ڤنتاي تيمور (ECRL) منروسي كرجاسام مليسيا ريل لينک (MRL) دان چينا كومونيكاشن كونستركشن كومڤني (CCCC).
”CCCC اداله ڤناج ڤروڬرم لاتيهن اين يڠ ممبابيتكن RM23 جوتا. ڤد اخير تاهون لڤس كيت ملاتيه سراماي 49 ڬرادوان يڠ باكل منمتكن ڤڠاجين اول فيبرواري اين“ كاتاڽ كڤد اوتوسن ملايو ميڠڬوان بارو٢ اين.
سراماي 30 ڤلاتيه باڬي ڤڠمبيلن ڤرتام 2018 تله دلقساناكن اول جانواري لڤس ماناكالا ڤڠمبيلن ستروسڽ ڤد سوكو كدوا تاهون اين.
”ڤلواڠ اين تربوک كڤد سموا لڤسن اجازه ديڤلوما دان سيجيل دالم بيدڠ تيكنيكل“ كاتاڽ.
منوروڽ باڬي ممباڠونكن سوكتن ڤلاجرن دالم ڤڠڠكوتن كريتا اڤي UMP بكرجاسام دڠن دوا اونيۏرسيتي تركموک چينا دالم بيدڠ تيكنولوڬي دان كجوروتران كريتا اڤي يايت بيجيڠ جياوتوڠ اونيۏرسيتي (BJTU) دان ساووسويست جياتوڠ اونيۏرسيتي.


text:
برتيماکن نوستلڬيا کامڤوڠ، ورنا-ورني عيدالفطري 2017 مپقسيکن سراماي 200 اوسهاوان براد دباوه ساتو بومبوڠ.
مريک مڠتڠهکن ڤڠڬونا؞ن ڤرودوک کراف تاڠن تمڤتن دالم ڤرسياڤن مپمبوت عيدالفطري سڤرتي بوسان راي، ڤرهياسن، اکسيسوري دان کلڠکڤن لا؞ين يڠ سسواي اونتوق سأيسي کلوارڬ.
بازر يڠ براوڤراسي 1 هيڠڬ 12 جون لالو سديا منريما ڤڠونجوڠ درڤد ڤوکول 10 ڤاڬي هيڠڬ 8 مالم ستياڤ هاري.
ترپاتا کونجوڠن ککومڤليک س کرف دالم تيمڤوه ترسبوت مڠمباليکن ميموري سمبوتن راي دکامڤوڠ اڤبيلا مليهت ديمونستراسي مماسق لمڠ، مڠاچاو دودول، ممبوات کو؞يه تراديسيونل سڤرتي کارس دان تيدق کتيڠڬلن سمڤريت.
اينله ڤلواڠ تربا؞يق باڬي ورڬ کوتا برکوڠسي ڤڠالمن برسام-سام انق يڠ ممبسر دکوالا لمڤور اونتوق مليهت سنديري باڬايمان کو؞يه-مو؞يه تراديسيونل دسدياکن اونتوق دنعمتي ڤد 1 شوال.
سواسان دان کسليسا؞ن دباوه ساتو بومبوڠله تله مميکت هاتي محمد خيري مت خميس، 40-هن يڠ سابن تاهون برکونحوڠ ککومڤليک س کرف اونتوق منداڤتکن کلڠکڤن مپمبوت هاري راي باڬي ديري، ايستري دان تيڬ اورڠڽ.
”سنڠ سموا اد دسيني تيدق ڤرلو براسق-اسق اونتوق بلي باجو راي اتاو کلڠکڤن لا؞ين. سواسان يڠ تنڠ مپببکن ڤلڠڬن سليسا ممبوات ڤيليهن تربا؞يق باڬي دڬاياکن ڤد هاري ليبرن،“ کاتاڽ کتيک دتمو؞ي بارو٢ اين.


text:
سلاين درڤد ايت، موسيم چوتي سكوله اين جوڬ ءسينونيمء دڠن موسيم مجليس ڤركهوينن.تنتو راماي دكالڠن كيت يڠ تله اول٢ لاڬي منريما باڽق كاد٢ جمڤوتن دري كنلن سرتا هنداي جاوه دان دكت.سلاين درڤد ممنوهي اوندڠن، داڤت جوڬ برتمو صحابة هنداي يڠ لاما تيدق برجومڤا.
سماس كچيل دهولو، چوتي سكوله اداله ساعت يڠ ڤاليڠ دينانتيكن.ماس برماءين كامي لبيه ڤنجڠ سهيڠڬاكن كادڠ٢ دمارهي ايبو باڤ كران تيدق مڠولڠكاجي ڤلاجرن.سإيڠت ساي ڤد ماس چوتي سكوله اد جوڬ كامي مڠيكوتي رومبوڠن سكوله كتمڤت٢ برسجاره...ايت ڤون سوسه نق داڤت ڤرلڤسن دري كلوارڬ.
سكيراڽ اد كندوري كهوين دكامڤوڠ، كامي برڬوتوڠ رويوڠ درڤد منديريكن ڤنڠڬه، ماسق مماسق سهيڠڬالاه سلساي مجليس...سوڠڬوه سرونوك سكالي.سكارڠ ني راسڽ...كيت داتڠ اونتوق ماكن..."سلام كروق" دان بلاه...تو اجي لا
سلامت ڤڠنتين بارو - سالوما


text:
جوسترو اڤابيلا هيتي بركونجوڠ ككديامن سيتي نورحاليزا تيمڤوه هاري ڤمينت كدوا-دوا ڤپاپي ايت ساڠت ترهارو كران راس حرمت انتارا مريک براد دكدودوقن ترتيڠڬي. سيتي نورحاليزا سنديري مڠاكوي هيتي يڠ لبيه مسرا دساڤ بوندا هيتي سنتياس مڠمبيل برت مڠناي كأدان ديريڽ ڤد ستياڤ ماس.
“راس حرمت سيتي ڤد بوندا هيتي تيدق ڤرنه كورڠ والاو سأينچي. سجق دري اول ڤڠليبتن سيتي دالم بيدڠ پاپين بوندا هيتي سنتياس برتاڽ خبر دان بركوڠسي علمو سني. جوسترو اڤابيلا بلياو ممبريتاهو ماهو زياره سيتي تيدق اد سبب اونتوق سيتي منولق. سباڬاي صحابة، ايبو كاكق دان مينتور سيتي سنتياس تربوک منريما كحاضيرنڽ” اوجر سيتي نورحاليزا يڠ كيني سدڠ حاميل ليم بولن.
كڤريهاتينن لاڬيندا ايندونيسيا ترهادڤ ديري سيتي نورحاليزا تمبه برڬندا بيلا مڠتاهوي ڤپاپي سڬالا ڤراسان ايت كيني سدڠ بربادن دوا.
كران ايت تنڤا ممڤدوليكن ڤنت دان لله هيتي تروس سيڠڬخ دكديامن سيتي نورحاليزا دان سواميڽ داتوق سري خالد محمد جيوا سبايق تيبا دلاڤڠن تربڠ انتارابڠسا كوالا لمڤور (KLIA) ڤد ڤتڠ احد لالو.
سكاليڤون ڤرلو براد دلوكاسي سيارن لڠسوڠ ڤروڬرم ڬڬر ۏاڬنزا 4 (GV4) اونتوق منجادي جوري تتڤ ڤروڬرم ايت دسبله مالم نامون هيتي ممستيكن كحاضيرنڽ كرومه سيتي نورحاليزا دتونايكن ترلبيه دهولو.
دالم ڤرتموان ايت هيتي دتمني انقڽ امير محميد سمنتارا سيتي نورحاليزا ڤولا دتمني سوامي ترچينتا خالد دان ڤڠوروس يڠ جوڬ كاكق ايڤرڽ روزي عبدالرزاق.


text:
نا؞يب چينسلور، ڤروفيسور داتين ڤادوک دوكتور عيني ادريس بركات، ڤد تاهون لالو UPM تله مندودوقي تڠڬ ک-38 ددالم كاتڬوري ترسبوت دان دڠن ڤنچاڤاين تربهارو اين مروڤاكن ڤركارا يڠ ساڠت دبڠڬاكن.
منوروتڽ، ڤلباڬاي اوسها تله دان سدڠ دلاكوكن اوليه UPM باڬي ممستيكن اينستيتوسي ڤڠاجين تيڠڬي تربا؞يق نڬارا ايت اكن تروس ماجو دالم ملاهيركن ڬرادوان چمرلڠ دان براوڤاي منجادي ساله سبواه اونيۏرسيتي تربا؞يق ددنيا.
”UPM جوڬ برعزم اونتوق ممڤرتيڠكتكن لاڬي جومله كاجين ڤد تاهون اين، دسمڤيڠ منونجول دالم اسڤيک ترسبوت باڬي ممبنتو ممبري سومبڠن كڤد كومينيتي. ڤركارا ايت امت مستحق. ڤنونجولن دالم سسواتو اسڤيک مروڤاكن ساله ساتو كريتريا يڠ دتيتيقبرتكن اوليه ’قيو.ايس. وول د اونيۏرسيتي رنكيڠ‘،“ كاتاڽ.
بلياو بركات دمكين سلڤس مپمڤايكن ڤڠهرڬا؞ن كڤد 21 ڬرادوان كتوا ڤڬاواي ايكسيكوتيف (CEO) ڤراوسها؞ن كچيل دان سدرهان (PKS) دالم مجليس ميني كونۏوكيشن [email protected]، دفاكولتي ايكونومي دان ڤڠوروسن UPM، سردڠ هاري اين.


text:
كچمن دان كات٢ كچين ايت سسواتو يڠ بياس، سام اد كيت بوليه تاهن اتاو تيدق. ماچم ساي، ميمڠ تيدق امبيل ڤدولي لڠسوڠ كات٢ نيڬاتيف يڠ دلمڤرکن.
كالاو كيت باچ دان لاين اڤ يڠ دليمڤركن نتيزن اين، كيت ڤولا يڠ ساكيت هاتي. جادي، لبيه با؞يق جاڠن باچ.
باڬي ساي، سباڬاي سأورڠ سيليبريتي، ميمڠ سوده منجادي لومبره كالاو دكچم دان سباڬايڽ. اڤ يڠ ڤىتيڠ اياله باڬايمان سسأورڠ ايت مڠاتاسيڽ.
كالاو هندق دإيمبس كمبالي، ساي سنديري ڤرنه مڠهادڤي كونتروۏرسي سباڬاي سيليبريتي دان دكچم برتوبي-توبي.
هيدوڤ ساي كتيک ايت ميمڠ تركسن دان راسا ساڠت لمه. ساي ترتكن دڠن كات٢ چاچين يڠ دليمڤركن.
ساي ڤرنه دفتنه باليق كامڤوڠ تق تيدور درومه دان مميليه اونتوق تيدور دهوتيل. ساي تاهو چريتا ايت كتيک براد دالم ڤنربڠن اونتوق ڤولڠ ككامڤوڠ.
ماسوق سهاج ڤساوت سموا مات تركونچي دڠن ڤندڠن سينيس ترهادڤ ساي. ماچم٢ ڬلرن ساي تريما. مولا٢ ميمڠ ترتكن تتاڤي ڤرچاياله، سكالي كيت دكچم، كالي كدوا كيت اكن مولا قوات دان تروس قوات.


text:
وايح اولن ککناکن بهاري، اوم سواه بڤاده،
"ڤمالي بڤايڠ د رومه، سام هاج لاون مميوڠي اورڠ ماتي."
ڤماليٰن ايني مڽتأکن ڤنتاڠن نڠ دتجوأکن ݢاسن سبراتأن اورڠ مماکي ڤايڠ د دالم رومه کران لامن هال ايتو دݢاوي سام هاج لاون مميوڠي اورڠ ماتي. لامن ايڽ نڠ مميوڠي اورڠ ماتي، ايتو بأرتي اورڠ نڠ دڤيوڠيڽ اداله کڤتوهنڽ اتاو ڤڤدأنڽ.
ساسوي لاون کݢونأنڽ، ڤايڠ دڤاکي ݢاسن ملندوڠي ڤماکيڽ تماتن ڤانس متهاري وان هوجن. ڤماکيٰن ڤايڠ د دالم رومه ايتو مرڤاکن ݢويٰن نڠ کاد بݢون کران د دالم رومه سسؤرڠ کاد ڤرلو بݢناڠن کڤناسن اتاو کهجانن.
مللوي ڤماليٰن ايني کيت دلجاري بهو مماکي سسواتو ايتو هارس سسوي لاون کݢونأنڽ.والله اعلم.


text:
ڤاسڠن سام چنتيق، سام ڤادن ايت سلامت دساتوكن تڤت ڤوكول 10.45 ڤاڬي دان دنكاحكن اوليه امام مسجد ايستان عالم شاه كلڠ، امام ڤدوک محمد رسيد محفول.
جواليانا اتاو لبيه مسرا دساڤ جو بركات، دي برشكور دان برتريما كاسيه كڤد سموا ڤيهق دأتس كلنچرن هاري ڤنوه برسجارهڽ يڠ دحاضيري اوليه كلوارڬ تردكت كدوا-دوا ڤيهق.
”الحمدﷲ، ساي كيني صج برڬلر ايستري تڠكو شريف الدين شاه. ساي سوده برسديا اونتوق مميكول تڠڬوڠجواب دالم كهيدوڤن رومه تڠڬ.
”ساي برهارڤ اڬر ڤمينت تروس مندعاءكن كبهاڬيا؞ن كامي،“ كاتاڽ دالم ساتو كپاتا؞ن يڠ دهانتر كڤد ڤيهق ميديا.
جو دان سواميڽ يڠ جوڬ مروڤاكن قرابة دراج جوهر دان سلاڠور ايت بركنلن سجق دوا تاهون لالو دان باكل مڠاداكن مجليس ريسيڤسي سلڤس هاري راي عيدالفطري ننتي.


text:
كتوا ڤڠاره جابتن ڤنديديقن ڤوليتيكنيک دان كوليج كومونيتي ڤروفيسور داتوق دوكتور محمد اسماعيل عبدالعزيز ممبريتاهو اين كران سيستم TVET كيني دليهت سباڬاي انتارا بيدڠ ڤنديديقن يڠ امت ڤنتيڠ اونتوق مماچو ماس هادڤن نڬارا سلاين ممنوهي كڤرلوان ريۏولوسي ڤرايندوسترين كأمڤت (ايندوستري 4.0).
بلياو بركات اونتوق ايت سموا ڤنشرح دان ڤلاجر هاري اين هاروسله برسياڤ سديا دالم مڠهادڤي چابرن دنيا باڬي ممستيكن متلامت منجاديكن مليسيا سبواه نڬارا ماجو داڤت درياليساسيكن.
”ڤنشرح تيدق بوليه تركوڠكوڠ دڠن علمو سديا اد دالم بيدڠ مريک كران مريک اين ساڠت برباكت دان ڤرلو برسديا اونتوق بلاجر لاڬي سرتا داڤتكن كماهيرن كيدوا.
”باڬي ڤلاجر ڤولا مريک هاروس برسديا مينتل دان فيزيكل دالم مندڤني چابرن ڤد ماس دڤن“ كاتاڽ.
بلياو دتموي ڤمبريتا سلڤس مجليس امانت تاهون بهارو 2018 دڤوليتيكنيک نيلاي دسيني هاري اين.
توروت حاضير تيمبلن كتوا ڤڠاره (اوڤراسي) جابتن ڤنديديقن ڤوليتيكنيک دوكتور محمد نعيم يعقوب سرتا 2,000 ڤڬاواي دان كاكيتاڠن ڤوليتيكنيک سرتا كوليج كومونيتي دري سلوروه نڬارا.


text:
راتا٢ ڤڠونجوڠ يڠ بركسمڤتن كڤنتاي ترسبوت تيدق ماهو ملڤسكن ڤلواڠ مپقسيكن ڤانوراما اكواريوم بسر، سأوله-اوله براد دداسر لا؞وت.
دڠن بايرن RM6.43 (ديواسا) دان RM4.82 (كانق٢)، ڤڠونجوڠ داڤت مليهت ريڤليكا كورا٢ رقساس ايت سرتا مڠاباديكن كناڠن دڠن برڬامبر برساماڽ.
ڤڠونجوڠ جوڬ برڤلواڠ منونتون فيلم ڤينديق تيڬ ديمينسي (3D) يڠ دسدياكن دڠن تمبهن بايرن RM3.21 (ديواسا) دان RM1.61 (كانق٢).
سأورڠ ڤڠونجوڠ، اريياني، 25، بركات، ڤنتاي ترسبوت بوكن هاڽ تله منجادي ايكون دجڤارا ماله منجادي ساله ساتو ديستيناسي ڤلنچوڠن ستياڤ كالي تيبا موسيم ڤرايا؞ن.
“تمڤتڽ باڬوس دان راماي يڠ داتڠ، اڤ يڠ ڤاليڠ دسوكا؞ي اياله ريڤليكا كورا٢ رقساس،” كاتاڽ.


text:
كتوا ڤڬاواي ايكسيكوتيف KAI، ايليسا لومبنتوروان ممبريتاهو، مودل انسان KAI دلاهيركن ملالو؞ي ڤنرڤن سيستم ڤڠهرڬا؞ن (reward system) كڤد ڤارا ڤكرجاڽ يڠ برڤريستاسي، بكرجاسام دالم كومڤولن دان سيكڤ جوجور.
“سبنرڽ تيدق سموا اورڠ موده ڬلڤ مات اڤابيلا ترجومڤا واڠ توناي برجومله جوتا روڤياه والاوڤون مريک يڠ منجومڤا؞ي واڠ ترسبوت بوكن اورڠ براد دان سوده ڤستيڽ ساڠت ممرلوكن واڠ اونتوق منجاديكن هيدوڤ لبيه سنڠ.
“مريک يڠ مميليقي سيكڤ جوجور سڤرتي ايت بوكن موده اونتوق دتمو؞ي كران واڠ سريڠ كالي ممبوات اورڠ مڠنڤيكن سو؞ال اينتڬريتي،” كات ايليسا اچارا ISS ميديا ايكسڤيريان س 2017 دميدن، سوماترا اوتارا، بارو٢ اين.
دالم مجليس ايت، KAI ممبريكن ڤڠهرڬا؞ن كڤد دوا ڤكرجا KAI يا؞يت عبداﷲ دان لقمان حمزه يڠ تله ممولڠكن سمولا واڠ توناي يڠ برجومله ڤولوهن جوتا؞ن روڤياه سماس مريک ملاكوكن كرجا٢ ڤمبرسيهن دڬرابق كريتا اڤي.
كدوا-دوا مريک كات ايليسا، ممبواتكن سلوروه ورڬ KAI مراس بڠڬ تراوتاماڽ ڤكرجا ڤمبرسيهن كريتا اڤي درڤد ڤيهق اتسن سهيڠڬ ڤكرجا باوهن.
عبداﷲ منجومڤا؞ي واڠ توناي Rp32 جوتا دتمڤت دودوق دالم بيڬ ڤلستيک برورنا ميره مودا سماس ملاكوكن ڤمبرسيهن كريتا اڤي لالوان سريبيله ميدن-رنتاو ڤراڤت، سوماترا اوتارا.
سأورڠ لاڬي ڤكرجا KAI، لقمان حمزه منجومڤا؞ي واڠ Rp12 جوتا سماس ممبرسيهكن ڬرابق كريتا اڤي لالوان ميدن-بينجاي، سوماترا اوتارا.


text:
ڤركارا سڤرتي ايت ممڤو دلاكوكن اوليه رستوني، يڠ دڬلر سباڬاي ‘ما؞نسي چڠكول’ اوليه ڤندودوق سكيتر كاوسن بينتارو، تڠيراڠ سلاتن، دسيني.
رومه سيڠڬه ترسبوت ترلتق جا؞وه دري تمڤت تيڠڬلڽ دان دڬوناكن سباڬاي ڤوست اونتوق منچاري ڤلڠڬن يڠ ممرلوكن خدمت بوروهڽ.
جک دليهت دري ڤندڠن مات كاسر، كأدا؞ن رومه سيڠڬه ترسبوت تيدقله سڤادن دڠن هرڬ سيوا؞نڽ كران بارڠ ڤرابوت سڤرتي كروسي، كاتيل دان ڤلباڬاي لاڬي تيدق دسدياكن.
اي چوما بردينديڠكن ڤاڤن كايو دان برلنتايكن تانه. ماله ستياڤ درڤد بارڠن كلڠكڤن رومه سيڠڬه ترسبوت ترڤقسا دبينا سنديري اوليه رستوني.
انتارا كمودهن يڠ ترداڤت دسكيتر رومه للاكي ترسبوت هاپاله سبواه واروڠ لاما يڠ مپدياكن ماكنن اونتوق مڠالس ڤروت. دواروڠ ايتوله، رستوني دان تيڬ لاڬي اورڠ راكنڽ منداڤتكن سومبر ماكنن.


text:
سلا؞ين ايڠين ممڤوڤولركن ڤرودوک كلوارن شريكتڽ، ۏيدا مڠاكو؞ي سڠڬوڤ مڠلواركن بلنجا همڤير RM1 جوتا مرڠكومي كوس اكسيسوري يڠ دتمڤه خاص سڤرتي چينچين بربنتوق راما٢ سرتا ڤاكاين باڬي مناريق ڤرهاتين ڤنونتون دري ڤلباڬاي نڬارا سبلوم منجوال سمولا بارڠن ترسبوت.
سبلوم اين، كليڤ ۏيديو اصل لاڬو I Am Me تله برجاي مناريق ڤرهاتين ناتيزن دري دالم دان لوار نڬارا دان ڤنونتون ترسبوت منچچه سمبيلن جوتا اورڠ هاڽ دالم تيمڤوه دوا بولن دمو؞ت نا؞يق.
ساي منساسركن اونتوق كليڤ ۏيديو تربهارو اين اكن ممڤراوليه تونتونن منچچه 50 جوتا اورڠ دالم تيمڤوه تيڬ بولن.
ساي اد ڤمينت دري ڤلباڬاي نڬارا، ترماسوق سيڠاڤورا، مصر، ايندونيسيا، كوريا سلاتن، تايون دان بروناي دان ساي يقين داڤت ممڤروموسيكن كليڤ ۏيديو ارهن محمد غزالي ابو بكر اتاو غز ابو بكر اين كران ممڤوپا؞ي ڤاسوقن يڠ اكن مماسركن سچارا اتس تالين.
ساتو سيدڠ اخبار خاص اكن دبوات تيدق لاما لاڬي بركنا؞ن بارڠن يڠ اكن ساي ليلوڠ ننتي.
باڬي ساي اين بوكن بارڠن ڤريلوۏد، ولاوڤون ده ڬونا دالم كليڤ ۏيديو اين ساي اكن جوال دڠن هرڬ يڠ لبيه ماهل بربنديڠ هرڬ اصل.
اين توجوان ساي ممبوات كليڤ ۏيديو اين، سلا؞ين ممڤروموسيكن، اورڠ راماي اكن داڤت ليهت بارڠن ترسبوت دان اڤابيلا سوده منجادي تولر دان اد يڠ بركنن ساي اكن جوال سمولا موڠكين دڤاسرن انتارابڠسا دان اين اداله ڤلابورن ساي.


text:
ڤلڠݢن کامي ترديري درڤد ڤرنياݢان يڠ مواکيلي يڠ ترباءيق دان ڤاليڠ چمرلڠ دالم ايندوستري مريک. سام اد يڠ امت دڤرلوکن دالم ڤرچيتقن، ڤرخدمتن، ڤمباڠونن ڤرايسين، رونچيت، ريستورن، ڤرچوتين، بوتيق اتاو يڠ دکنلي دالم ايندوستري عموم. System UrusNiaga مڽدياکن ڤڽلساين ترباءيق دڠن برتيندق سباݢاي راکن نياݢ سبنر کڤد ڤلڠݢن کامي.
دهولو، اوليه کران تياد سيستم يڠ ستندرد دݢوناکن، کامي سلالو منوکر تمڤلات قوتاتياون، ينۏويس، ڤورچسي اوردر دان دليۏري اوردر. Urusniaga.my ساڠت ممبنتو دالم مڠوروسکن کواڠن دان فيليڠ شريکت، منجاديکنڽ لبيه موده دان بوليه دأکسس دمان-مان سهاج. دان جوݢ دڠن اداڽ مودول ڤوينت اوف سالي (POS)، کامي بوليه ملاکوکن جوالن رونچيت سچارا تروس ڤد ڤلڠݢن.
الحمدلله... سڤنجڠ مڠݢوناکن System UrusNiaga اين، ساڠت-ساڠت ممبنتو ڤڠوروسن شريکت برکاءيتن سوڤڤليار، ڤرودوق، ساليس، دان ڤورچسيڠ. يڠ ڤاليڠ اوتام اداله، کامي بوليه لوݢ-ين سيستم اين سچارا اونلاين د مان-مان سهاج ملالوءي تبليت ماهوڤون کومڤوتر اصلکن اد سمبوڠن اينترنيت. کامي بوليه مڽمق ساليس هارين سچارا اونلاين سهاج دان ساڠت ممودهکن. تهنيئه کڤد ادمين System UrusNiaga يڠ ساڠت ممبنتو دان سموݢ تروس ماجو جاي. تريما کاسيه.
سبلوم اين، ساي اݢق مالس هندق ممبوات سبوت هرݢ. دڠن اوروسنياݢ، هاڽ ڤرلو تتڤکن هرݢ سرۏيس/ڤرودوق سياڤ-سياڤ دان ڤيليه سهاج. تيدق ڤرلو تکان کلکولتور اونتوق بوات کيرا-کيرا. تمبهن ڤولا، بوليه جان ينۏويس دان رسيت دڠن چڤت دان تروس اي-ميلکن کڤد کليان. ترباءيق!
الحمدلله، سوده 3 تاهون ساي مڠڬوناكن System UrusNiaga اونتوق كڬونأن د ڤجابت دان ساي ساڠت برڤواس هاتي دڠن سيستم اين. سموا ريكود ڤنداڤتن & ڤربلنجأن لبيه تراتور. داتابيس ڤلڠڬن جوڬ داڤت دسيمڤن سبايقڽ. سيستم اين ممودهكن ساي اونتوق مڽمق ريكود-ريكود لاما. ريكود كلوار ماسوق ستوق ڤرودوق جوڬ داڤت دليهت دڠن موده. الحمدلله.
ساي مڠݢوناکن اڤليکسي ذوهو سبلوم اين. ساي لبيه سوک اوروسنياݢ بربنديڠ ذوهو کران اي لبيه برسسواين دڠن ڤرسکيترن ڤرنياݢان د مليسيا. تهنيئه دان ساي چادڠکن سيستم اين اونتوق دݢوناکن اوليه اوسهاوان د لوار سان.
System UrusNiaga امت موده دݢوناکن دان باڽق ممبنتو دالم اوروسن ڤرنياݢان ساي. سرۏيس سلڤس جوالن جوݢ ساڠت باݢوس. باݢي ساي، ڤد مريک يڠ ايڠين منچوبا شستيم اين، سيلا جاڠن برلڠاه لاݢي، ان شاءالله تياد ڤڽسالن.
Urusniaga.my ممودهکن ڤڠوروسن بيسنيس ساي. سبلوم اين کامي ڤرلو منوليس بيل سچارا مانوال، کيني هاڽ تايڤ دان کليک سهاج. تياد لاݢي بيل يڠ برتيمبون، سمواڽ ترسيمڤن راڤي ددالم ساتو سيستم.


text:
كران كڤرلوان توڬس، ساي تله برڤلواڠ اونتوق ملاوات كڤولاو باتم إندونيسيا دان سمڤت برادا دسانا سلاما ليما هاري. ڤولاو يڠ ترلتق دبلاكڠ ڤولاو سيڠاڤورا ايت داڤت دجڠكاو دڠن مڠڬوناكن ڤرخدمتن فيري دري ستولڠ لاوت دان ببراڤ تمڤت لاڬي. دڤينديقكن چريتا، كامي برتولق دري ستولڠ لاوت جم 11 ڤاڬي وقتو إندونيسيا بارت، لاوت اڬق تنڠ دان كامي سمڤأي كترمينال فيري باتم چنتر كورڠ لبيه جم 12.45 تڠهاري. سلساي اوروسن ايميڬراسي، كامي دباوا كسبواه ريستورن ناسي ڤادڠ اونتوق ماكن تڠهاري دسانا.
Sent from my BlackBerry® wireless device via Vodafone-Celcom Mobile.


text:
ڤڠروسي جاوتنكواس بليا، سوكن دان سومبر ما؞نسي نڬري، داتوق شهرول زمان يحي بركات، دا؞يره يڠ ترليبت اياله كريان، لاروت ماتڠ، باڬن داتوق، باتڠ ڤادڠ، كوالا كڠسر، لڠڬوڠ دان ڬريک.
كاتاڽ، اوبور بركنا؞ن اكن دباوا سلاما انم هاري برمولا هاري اين هيڠڬ 12 جولاي ننتي سبلوم دسرهكن كڤد واكيل كلنتن دجلي اونتوق كونۏوي ستروسڽ.
”شكور، الحمدﷲ هاري اين كيت منريما اوبور سوكن SEA دري ڤولاو ڤينڠ دان كيت اكن ممباوا اوبور اين منجلاجه كتوجوه دا؞يره دڤيراق.
”كيت سبنرڽ برحسرت اونتوق ممبوات لارين اوبور اين دستياڤ دا؞يره نامون فكتور ككڠن ماس مپببكن كيت هاڽ داڤت ممباوا كتوجوه دا؞يره سهاج نامون اي مواكيلي سموا زون دنڬري اين،“ كاتاڽ كتيک دتمو؞ي سلڤس مجليس ڤنريما؞ن اوبور KL2017 دديوان مرديک دسيني سمالم.
تردهولو اوبور ترسبوت تيبا دري ڤولاو ڤينڠ دڠن دباوا اهلي ديوان اوندڠن نڬري (ADUN) سوڠاي اچيه، داتوق محمود زكريا سلڤس سلساي منجلاجه نڬري بركنا؞ن سجق 3 جولاي لالو.


text:
ڤريسيدن دان ڤڠاره اوروسن KPJ، داتوق اميرالدين عبدالسطر برکات، اين کران ڤوست ترسبوت دلڠکڤي دڠن ڤرالتن چڠڬيه دان اينقراستروکتور برطرف دنيا سکالي ڬوس ديقيني ممڤو مناريق لبيه راماي مڠڬوناکن ڤرخدمتنڽ.
منوروتڽ، کدودوقن ستراتڬيک KPJ جوهر جوڬ ڤستي منجادي ساتو ستراتڬي ڤڠمبڠن شريکت بوکن سهاج دڠن مپاسرکن مشارکت ستمڤت تتاڤي جوڬ دري نڬارا لا؞ين تراوتام دري ايندونيسيا کران ڤرخدمتن تربا؞يق دتاورکن.
”ڤوست ايت مپدياکن ڤرخدمتن دان راوتن کنسير يڠ کومڤريهينسيف مرڠکومي راديوتراڤي، کيموتراڤي، تراڤي بيولوڬي دان ڤالياتيف سکالي ڬوس مناورکن ڤرخدمتن دان راوتن برکواليتي،“ کاتاڽ دالم مجليس ڤراڤراسمين ڤوست ايت، دهوسڤيتل KPJ جوهر دسيني هاري اين.
ڤوست راديوتراڤي دان اونکولوڬي هوسڤيتل ڤاکر KPJ جوهر دلڠکڤي 12 رواڠن کيموتراڤي دان دسوکوڠ امڤت ڤاکر ڤراوبتن اونکولوڬي دان ڤراوبتن نوکليار برڤڠالمن، جوروتراڤي دان جوروراوت اونکولوڬي، ڤاکر ڤماکنن دان اهلي فرماسي.


text:
بڬيندا برتيته سهوبوڠن ايت ستياڤ درڤد مشاركت ڤرلوله مماينكن ڤرانن اونتوق مپماي نيلاي٢ مورني دالم اجرن اڬام ماسيڠ٢ سلارس دڠن ڤرينسيڤ٢ تركاندوڠ دالم روكون نڬارا.
”اينتڬريتي هاروس دبوداياكن دالم مشاركت دنڬارا اين دان اي بوكنله ساتو ڤيليهن جک كيت مندمباكن سبواه نڬارا يڠ سجهترا دان ماجو“ تيته بڬيندا.
بڬيندا برتيته دمكين كتيک بركنن براڠكت منچمر دولي منوتوڤ ڤروڬرم جراياوارا اينتڬريتي دان تيته اينتڬريتي دراج انجورن اينستيتوت اينتڬريتي مليسيا دڤوست كوريكسيونل نڬري دسيني كلمارين.
يڠ توروت حاضير ڤريسيدن دان كتوا ڤڬاواي ايكسيكوتيف اينتڬريتي داتوق دوكتور انديس يوسل يوسف دان ريكتور كوليج اونيۏرسيتي إسلام ڤرليس ڤروفيسور مديا دوكتور محمد ميزان محمد اسلم.
توانكو سيد فائزالدين برتيته اينتڬريتي مماينكن ڤرانن يڠ سيڬنيفيكن دالم كسجهتران كومونيتي تراوتام باڬي مليسيا يڠ ممڤوپاي ڤلباڬاي ايتنيک دان اڬام.
تيته بڬيندا تنڤاڽ بوكن سهاج كومونيتي اكن ڤورق ڤرندا ماله سڬاڬه مان امڤاير دبينا اكن تومبڠ سڤرتي دالم سجاره امڤاير روم ڤرسي سريويجاي دان ملاک ساتو كتيک دهولو.


text:
ڤردان منتري، داتوق سري نجيب تون رزاق دان منتري بليا دان سوكن، خيري جمال الدين توروت مپرتا؞ي ببراڤ اچارا سوكن برسام رعية سلڤس ڤردان منتري مراسميكن هاري سوكن نڬارا ايت يڠ مماسوقي ايديسي كتيڬ سلڤس برمولا اوكتوبر 2015.
درڤد لبيه 20,000 ڤسرتا ايت، 10,000 درڤداڽ مپرتا؞ي اچارا برباسيكل 10 كيلوميتر دان 30 كيلوميتر سرتا لارين ليم دان 10 كيلوميتر يڠ برمولا ڤوكول 8 ڤاڬي.
هاري سوكن نڬارا تله دأشتهاركن ستياڤ سبتو ميڠڬو كدوا بولن اوكتوبر. اي دعمومكن اوليه ڤردان منتري ڤد 24 مچر 2015.
هاري سوكن نڬارا مروڤاكن ساتو اينيسياتيف دان لڠكه ڤرواكتيف كمنترين بليا دان سوكن (KBS) سباڬاي ساله ساتو درڤد ڤروسيس ترنسفورماسي كأره منچاڤاي حسرت منجاديكن مليسيا سباڬاي ‘نڬارا برسوكن’.
اوليه يڠ دمكين، هاري سوكن نڬارا دجاديكن اڬيندا ناسيونل، سلاري دڠن متلامت نڬارا كأره ملتقكن مليسيا دكدودوقن ک-20 تراتس دالم ڤمباڠونن ايكونومي، كماجوان سوسيال دان اينوۏاسي منجلڠ 2050.
سمڤنا سمبوتن ايت، اي دأيسي دڠن ڤلباڬاي اكتيۏيتي سوكن دان رياضه اونتوق ممستيكن ستياڤ لاڤيسن مشاركت مڠمبيل بهاڬين دالم مراعيكن سمبوتن هاري سوكن نڬارا يڠ دأداكن سرنتق دسلوروه ڤلوسوق تانه ا؞ير.


text:
برتيماكن ’ترڠڬانو موليق دوه‘، ايكسڤو سلاما سميڠڬو ايت اكن دراسميكن اوليه تيمبلن ڤردان منتري، داتوق سري دوكتور احمد زاهيد حميدي ڤد 25 فيبرواري ماناكالا ڤنوتوڤن باكل دلاكوكن اوليه ڤردان منتري، داتوق نجيب تون رزاق ڤد 3 مچ.
منتري بسر، داتوق سري احمد رازيف عبدالرحمن بركات، ڤاميرن برتوجوان بركوڠسي دڠن رعيت تنتڠ سڬالا كماجوان يڠ دچاڤاي اوليه نڬري اين دان رعيت دالم ڤلباڬاي بيدڠ سمڤيڠ ڤرانچڠن يڠ تروس دلاكوكن باڬي ممباوا ڤراوبهن لبيه بسر.
”ايكسڤو اين مروڤاكن ڤلتفورم دالم مپمڤايكن معلومت تڤت مڠنا؞ي ڤنچاڤاين سماس نڬري يڠ اكن منيڠكتكن كيقينن رعيت دسمڤيڠ منجلسكن كڤد مشاركت تراوتام ڬينراسي مودا تنتڠ هالا توجو دان ماس دڤن ترڠڬانو سرتا چابرن يڠ ڤرلو دلالو؞ي.
”كيت كلوستر اوتام يڠ اكن دڤاڤركن ڤد ايكسڤو ايت ننتي اداله كلوستر كراجا؞ن نڬري، كلوستر دا؞يره دان كلوستر ڤورتفوليو،“ كات احمد رازيف دالم سيدڠ اخبار سلڤس مراسميكن ڤراڤلنچرن ايكسڤو ترڠڬانو 2018 دويسما دارالإيمان، دسيني كلمارين.
يڠ حاضير سام، ستيا؞وسها كراجا؞ن نڬري، داتوق وان نواوي وان اسماعيل دان ڤڠروسي جاوتنكواس ڤرايندوسترين دان ڤرداڬڠن نڬري، داتوق تڠكو ڤوترا تڠكو اوڠ.


text:
KHUTBAH PERTAMA
اللهُ أَكْبَرُ ( 3 كالي ) اللهُ أَكْبَرُ ( 3 كالي ) اللهُ أَكْبَرُ ( 2 كالي ) اللهُ أَكْبَرُ كَبِيْرًا و الحَمْدُ ِللهِ كَثِيْرًا وَسُبْحَانَ اللهِ بُكْرَةً وَأَصِيْلا . الحَمْدُ للهِ الَّذِي جَعَلَ يَوْمَ عِيْدِ الأضْحَى أَسْعَدَ الأياَّمِ لنَاَ . وَنَحْمَدُهُ عَلَى مَا أَوْلانَا وَنَشْكُرُهُ عَلَى نِعَمِهِ الَّتِى بِهَا وَالانَا. وَأَشْهَدُ أَنْ لاإِلهَ إِلا اللهُ وَأَشْهَدُ أَنَّ سَيِّدَنَا مُحَمَّدًا عَبْدُهُ وَرَسُوْلُهُ اللّهُمَّ صَلِّ وَسَلِّمْ وَبَارِكْ عَلىَ سَيِّدِنَا مُحَمَّدٍ وَعَلَى آلِهِ وَأَصْحَابِهِ وَمَنْ تَبِعَهُمْ بِإِحْسَانٍ إِلَى يَوْمِ الدِّيْنِ . أَمَّا بَعْدُ…… فَيَا إِخْوَانِيْ ! اتَّقُوْا اللهَ وَأُوْصِيْكُمْ وَإِيَّايَ بِتَقْوَى اللهِ فَقَدْ فَازَ المُتَّقُوْنَ
فرمان الله تعالى دالم أية 77-82 سورة الشعراء :
فَإِنَّهُمْ عَدُوٌّ لِّي إِلَّا رَبَّ الْعَالَمِينَ ﴿٧٧﴾ الَّذِي خَلَقَنِي فَهُوَ يَهْدِينِ ﴿٧٨﴾ وَالَّذِي هُوَ يُطْعِمُنِي وَيَسْقِينِ ﴿٧٩﴾ وَإِذَا مَرِضْتُ فَهُوَ يَشْفِينِ ﴿٨٠﴾ وَالَّذِي يُمِيتُنِي ثُمَّ يُحْيِينِ ﴿٨١﴾ وَالَّذِي أَطْمَعُ أَن يَغْفِرَ لِي خَطِيئَتِي يَوْمَ الدِّينِ
مقصودڽ : “(اکو برتاڽ دميکين) کران سسوڠݢوهڽ برهالا-برهالا ايت اياله موسوهکو , (اکو تيدق مڽمبه) ملأينکن الله توهن سکالين عالم; “توهن يڠ منچيڤتاکن داکو, مک دي له يڠ مميمڤين دان ممبري ڤتونجوق کڤدکو; “دان توهن يڠ دي له جوا ممبريکو ماکن دان ممبري مينوم, “دان اڤابيلا اکو ساکيت, مک دي له يڠ مڽمبوهکن ڤڽاکيتکو; “دان (دياله) يڠ مماتيکن داکو, کمودين دي مڠهيدوڤکن داکو; “دان (دياله) يڠ اکو هارڤ-هارڤکن سوڤاي مڠمڤونکن دوساکو ڤد هاري قيامة;
سلامت مڽمبوت عيد الأضحى دأوچڤکن کڤد سلوروه قوم مسلمين دان مسلمات. کشکوران يڠ تيدق ترهيڠݢ کيت ڤنجتکن كحضرة الله أتس نعمة هاري راي قربان يڠ جوݢ دڤڠݢيل عيد الأكبر برمعنا هاري راي بسر. نعمة هاري راي اين مڠتوق هاتي کيت باݢايمان سمڤورنا دان لڠکڤڽ سيستيم إسلام دالم مماستيکن ستياڤ ݢرق لاکو کيت ترماسوق برهاري راي مستي مڠيکوت شريعة اݢر منداتڠکن ڤهالا بوکنڽ بيباس مڠيکوت نفسو شهوة يڠ منمبهکن دوسا. سباݢايمان کيت رنوڠي سواتو ڤرايڠتن نبي ابراهيم علية السلام کڤد قومڽ تنتڠ عملن ڤڽمبهن برهالا يڠ سست اݢر کمبالي کڤد اݢام فطرة يأيت إسلام يڠ هاڽ مڽمبه الله يڠ اسا. بݢيندا جوݢ مڠاجق قومڽ اݢر يقين بهاوا الله يڠ مڠاتور سڬالا-ڬالاڽ بوکن سهاج ڤنچيڤتأن کيت ماله رزقي, صيحة ساکيت , هيدوڤ ماتي, هداية, ڤڠمڤونن دوسا دان بالسن شرݢ نراک. الله تيدق برݢنتوڠ هارڤ کڤد کيت سباليقڽ سلوروه مخلوق چيڤتأنڽ بݢيتو مڠهارڤکن ڤرتولوڠن الله ستياڤ تمڤت دان کتيک. بيلا عقيدة يڠ کوکوه تنتڠ ککواسأن الله يڠ مڠاتور سڬالا-ڬالاڽ برجاي دسماي دالم ديري سڤاستيڽ ملاهيرکن اومة يڠ ممڤوڽأي جاتي ديري يڠ تيڠݢي يڠ سنتياس شکور دان تيدق موده برڤوتوس أسا دالم کهيدوڤن.
مسلمين/مسلمات يڠ درحمتي الله سبحانه وتعالى،
فرمان الله دالم أية 83-89 سورة الشعراء :
رَبِّ هَبْ لِي حُكْمًا وَأَلْحِقْنِي بِالصَّالِحِينَ ﴿٨٣﴾وَاجْعَل لِّي لِسَانَ صِدْقٍ فِي الْآخِرِينَ ﴿٨٤﴾ وَاجْعَلْنِي مِن وَرَثَةِ جَنَّةِ النَّعِيمِ ﴿٨٥﴾ وَاغْفِرْ لِأَبِي إِنَّهُ كَانَ مِنَ الضَّالِّينَ ﴿٨٦﴾ وَلَا تُخْزِنِي يَوْمَ يُبْعَثُونَ ﴿٨٧﴾ يَوْمَ لَا يَنفَعُ مَالٌ وَلَا بَنُونَ ﴿٨٨﴾ إِلَّا مَنْ أَتَى اللَّـهَ بِقَلْبٍ سَلِيمٍ
مقصودڽ : “واهاي توهانکو , بريکنله داکو علمو ڤڠتاهوان اوݢام, دان هوبوڠکنله داکو دڠن اورڠ٢ يڠ صالح; “دان جاديکنلهباڬيکو سبوتن يڠ بأيك (نام يڠ هاروم) دالم کالاڠن اورڠ٢ يڠ داتڠ کمودين; “دان جاديکنله داکو دري اورڠ٢ يڠ مواريثي شرݢ جنة النعيم “دان امڤونکنله باݢي باڤاکو , کران سسوڠݢوهڽدي اداله دري اورڠ٢ يڠ سست; “دان جاڠنله اڠکاو هيناکن داکو ڤد هاري مخلوق-مخلوق دبڠکيتکن هيدوڤ سمولا – “هاري يڠ ڤداڽ هرتا بندا دان أنق-ڤينق تيدق داڤت ممبريکن ڤرتولوڠن سسواتو اڤ ڤون , “کچوالي (هرت بندا دان أنق-ڤينق) اورڠ٢ يڠ داتڠ مڠادڤ الله دڠن هاتي يڠ سلامت سجهترا (داري شرک دان ڤڽاکيت منافق);
سمبوتن هاري راي قربان تيدق لڠکڤ تنڤا کيت مڽنتوه تنتڠ ببراڤ ڤڠاجرن ڤنتيڠ درڤد ڤرجالنن هيدوڤ نبي ابراهيم عليه السلام سکلوارݢ دالم منيڠݢيکن کلمة الله أتس موک بومي اين. ماله ملالوءي دعاء-دعاء نبي ابراهيم عليه السلام يڠ ترترا دالم القرءان باڽق مڠاجر کيت باݢايمان ماهو ممبينا کتورونن يڠ توندوق ڤاتوه کڤد الله يڠ برجاي دنيا اخيرة انتاراڽ واجب دتکنکن علمو اݢام يڠ ممنتڤکن عقيدة مڠنل الله, مڠتاهوءي انتارا کواجيڤن دان لارڠن, دوسا ڤهالا, حلال حرام. علمو اݢام تيدق بوليه دڤندڠ ريميه-تيميه سباݢايمان يڠ برلاکو ڤد هاري اين اڤابيلا ڤميمڤين بݢيتو برسوڠڬوه اونتوق مواجبکن چالون SPM لولوس بهاس ايڠݢريس ڤد تاهون 2016 سداڠکن ڤڠاجين اݢام تروس جادي ڤلاجران يڠ تيدق منججاسکن سبارڠ کڤوتوسن ڤڤريقسأن د ڤريڠکت سکوله اڤاته لاݢي د يونيۏرسيتي دمان باݢي ڤلاجر يڠ بوکن مڠمبيل بيداڠ اݢام مک ڤڠاجين إسلام تيدق لاݢي دڤلاجري. جيک کأدأن إين تروس برلاکو مک تاهڤ بوتا اݢام يڠ منجوروس کڤد کروسقكن عقيدة سرت أخلاق اکن سماکين منيڠکت بوکنڽ سماکين منورون. اخيرڽ لاهيرله سبواه مشارکة يڠ خيال اونتوق مماسوقكي شرݢ تتاڤي تيدق تاهو دان تيدق سدار بهاوا عملن دان ڤربواتن يڠ مريک لاکوکن سهارين اداله چارا هيدوڤ اهلي نراک عاقبة کجاهيلن يڠ برلاکو.
داسر SEKULERISME يڠ ماسيه ممبليت چارا برفيکير دان برتيندق باڽق ممبنتو دالم منروسکن اݢيندا ڤنجاجه سباݢايمان يڠ ڤرنه دسبوت اوليه بکس ڤردان منتري بريطان GLADSTONE : اونتوق مڠهنچورکن کقواتن إسلام مستيله دهاڤوسکن ترلبيه دهولو حجاب دري موک ڤرمڤوان إسلام, دتوتوڤ ترلبيه داهولو القرءان دان مستيله دباوا ماسوق بندا-بندا يڠ ممابوقکن, داده, بندا کجي دان جوݢ موڠکر.
بݢيتو جوݢ اݢيندا برسام يهودي دان کومونيس : کيت اکن هنچورکن کهيدوڤن سيستيم کلوارݢ اورڠ٢ بوتا حروف (أوراڠ إسلام) دان کيت اکن هنچورکن کڤنتيڠن ڤنديديقكن مريک.
اللهُ أَكْبَرُ! اللهُ أَكْبَرُ! اللهُ أَكْبَرُ وَلِلهِ الحَمْدُ
نبي ابراهيم عليه السلام يڠ دݢلر خليل الله مروڤاکن ساله سأورڠ رسول أولو العزم يڠ ڤاليڠ باڽق مڠهادڤي اوجين دان چوبأن. ماله نام بݢيندا سنتياس کيت سبوت دالم باچأن تحية اخير صلاة کيت برسام نام نبي محمد صلى الله عليه وسلم. أنتارا اوجين يڠ دهادڤي أڤابيلا ترڤقسا منيڠݢلکن استريڽ سيتي هاجر دان انقڽ نبي إسماعيل عليه السلام يڠ ماسيه کچيل دسواتو لمبه يڠ کريڠ کونتڠ سهيڠݢ سبلوم بݢيندا برايدر لالو سيتي هاجر برتاڽ : أداکه اين مروڤاکن أراهن الله. اڤابيلا مندڠر جواڤن نبي ابراهيم بهاوا اي مروڤاکن أراهن الله لالو سيتي هاجر ڤسره دڠن مڽاتاکن بهاوا الله ڤاستي تيدق منسيا-سياکن ڤڠوربانن ايت. بلوم جأوه منيڠݢلکن استري دان أنق ترچينتا مک نبي إبراهيم عليه السلام مناده تاڠن سرايا بردعاءسباݢايمان ترترا دالم سورة ابراهيم اية ٣٧:
رَّبَّنَا إِنِّي أَسْكَنتُ مِن ذُرِّيَّتِي بِوَادٍ غَيْرِ ذِي زَرْعٍ عِندَ بَيْتِكَ الْمُحَرَّمِ رَبَّنَا لِيُقِيمُوا الصَّلَاةَ فَاجْعَلْ أَفْئِدَةً مِّنَ النَّاسِ تَهْوِي إِلَيْهِمْ وَارْزُقْهُم مِّنَ الثَّمَرَاتِ لَعَلَّهُمْ يَشْكُرُونَ
مقصودڽ: “واهاي توهن کامي! سسوڠݢوهڽ اکو تله منمڤتکن سبهاݢين دري ذورية کتوروننکو دسبواه لمبه (تانه سوچي مكة) يڠ تياد تانمن ڤداڽ , دسيسي رومهمو يڠ دحرامکن منچروبوهيڽ . واهاي توهن کامي, (مريک دتمڤتکن دسيتو) سوڤايا مريک منديريکن سمبهيڠ (دان ممعمورکنڽ دڠن عبادة) . اوليه ايت, جاديکانله هاتي سبهاݢين دري مأنسي ترتاريق ݢمر کڤد مريک, (سوڤايا داتڠ براماي-راماي کسيتو), دان کورنياکنله رزقي کڤد مريک دري برباݢاي جنيس بواه-بواهن دان حاصيل تانمن, سموݢ مريک برشکور.
قيصة يڠ هيبت اين سڤاتوتڽ مرسڤ کسانوباري کيت اونتوق منچونتوهيڽ دالم موجودکن کلوارݢ يڠ بهاݢيا د مان ستياڤ أهلي کلوارݢ برمولا درڤد سوامي, استري دان أنق٢ منطاعتي الله دان سدار سرتا ملقساناکن توݢسن ماسيڠ٢. سيبوق دالم منچاري نفقة بوکن ڤڠهالڠ دالم منديديق أنق٢. سيکڤ مڽره بولت٢ اوروسن ڤنديديقكن أنق٢ کڤد سکوله دان ڤوست ڤڠاجين يڠ لأين تنڤا دسرتأي دڠن ڤماتاوان سوسولن مڽببکن برلاکوڽ ککورڠن ڤڠحياتن براݢام. اين دتمبه لاݢي دڠن کموداهن تيکنولوݢي معلومت دڠن ممبري کبيباسن کڤد أنق٢ اونتوق منونتون TV , لاياري اينترنيت تنڤا کاولن اڤاته لاݢي الت ترسبوت دبنرکن اونتوق دلتق دتمڤت يڠ سوسه دڤانتاو اوليه ايبوباڤ سڤرتي دالم بيليق. ايت بلوم دتمبه دڠن سيکڤ ڤميمڤين يڠ لبيه سوک مڠهابيسکن دويت رعيت اونتوق مڠهنچورکن اخلاق رعيت سڤرتي لاڤورن Audit 2013 ممبوڠکر باݢايمان کمنترين بليا دان سوکن ممبلنجاکن RM 1.6 جوتا باݢي بايرن أرتيس سڤارا لوچه K-POP دري کوريا اونتوق هاري بليا نݢارا 2012 يڠ لالو.ايبوباڤجوݢ تيدق بوليه ممبري ألسن جاهيل اݢام مڽببکن اوروسن ڤنديديقكن دسرهکن کڤد اورڠ لأين سداڠکن ڤروسيس بلاجر علمو اݢام تروس برلڠسوڠ سلاݢي حياة دکندوڠ بادن. تاڽله ديري کيت دالم سميڠڬو براڤ جم کيت داڤت لواڠکن ماس تراوتام انتارا مغرب دان عشاء اتاو چوتي هوجوڠ ميڠݢو اونتوق مندالمي علمو اݢام. جاڠن چوبا تيڤو ديري سنديري کران براڤ باڽق ماس کيت هابيسکن اونتوق تونتونTV , لاياري اينترنيت, برسيار-سيار, بربوال کوسوڠ. ڤاستيکن کيت سکلوارݢ تيدق منجادي اومة يڠ مفليس دهاري اخيرة ننتي دمان اݢام منجادي بݢيتو ڤنتيڠ سهيڠݢ ستياڤ کيت چوبا منچاري-چاري اڤ سهاج عملن صالح والاو ڤون سبسر ساوي اونتوق دتيمبڠ اتس نراچ الله.
مسلمين/مسلمات يڠ دبرکاتي الله سبحانه وتعالى
قَالَ رَسُولُ اللَّهِ صَلَّى اللَّهُ عَلَيْهِ وَسَلَّمَ : ” يَنْزِلُ الدَّجَّالُ فِي هَذِهِ السَّبَخَةِ مَجْرَى قَنَاةٍ , فَيَكُونُ أَكْثَرُ مَنْ يَخْرُجُ إِلَيْهِ النِّسَاءُ , حَتَّى إِنَّ الرَّجُلَ لِيَرْجِعُ إِلَى حَمِيمَتِهِ ، وَإِلَى أُمِّهِ , وَابْنَتِهِ ، وَأُخْتِهِ ، وَعَمَّتِهِ , فَيُوثِقُهَا رِبَاطًا , مَخَافَةَ أَنْ تَخْرُجَ إِلَيْهِ….. – رواه أحمد
مقصودڽ: “دجال اکن تورون دري دائرة داترن برݢارم يڠ برنام مَجْرَى قَنَاةٍ . يڠ ڤاليڠ راماي اکن منجادي ڤيڠيکوتڽ اداله قوم وانيتا, سهيڠݢاکن سأورڠ للاکي اکن برسݢرا ڤولڠ کرومهڽ اونتوق مليهت/منجاڬا استري, ايبو, أنق ڤرمڤوان, سودارا ڤرمڤوان دان ايبو ساوداراڽ , کمودين دإيکتڽ مريک کران بيمبڠ جيک مريک کلوار (لالو) برتمو دجال دان منجادي ڤڠيکوتڽ…… .”
موسوه إسلام جوݢ اکن منروسکن ڤنجاجهن ترهادڤ بومي اومت إسلام دڠن مڠهنچورکن قوم وانيتاڽ دان مڽوبورکن ڤرݢأولن بيباس. رَسُولُ اللَّهِ صَلَّى اللَّهُ عَلَيْهِ وَسَلَّمَجوݢ ممڤريتاهو بهاوا د اخير زمان ننتي قوم وانيتا اداله يڠ ڤاليڠ راماي لاري کلوار مڠيکوت دجال . کيت داڤت ليهت ڤد هاري اين قوم وانيتا تيدق لاݢي لکت ديم درومه تتاڤي توروت کلوار دري رومه دڠن ڤلباݢاي توݢسن دان توجوان سمادا يڠ هاروس اتاو تيدق اوليه شرع. تتاڤي تيدق داڤت دنافيکن کلوارڽ وانيتا دري رومه هاري اين اداله لبيه باڽق منجوروس کڤد کسن نيݢاتيف درڤد يڠ ڤوسيتيف. دتڠه ڤرڤچهن دان کرونتوهن دنيا إسلام سکارڠ اين, کيت داڤت مڽقسيکن بتاڤ باڽقڽ اوسها دالم مڠلوارکن وانيتا دري اݢام دان شريعة نبيڽ کجالن يڠ امت جأوه دري جالن يڠ دريضأي الله اتس لأوڠن کبيباسن وانيتا. ايڠتله باݢايمان إسلام تله ملتقکن کموليأن وانيتا دتمڤت يڠ تربأيك ستله دلاين لبيه تروق درڤد بيناتڠ سماس جاهيلية. جاڠن ترتيڤو دڠن لأوڠن دجال سهيڠݢ مروة وانيتا کيت منجادي لبيه موره درڤد بسي بوروق. ڤاستيکن مروة وانيتا تيدق دروسقکن دڠن ڤکرجأن يڠ تيدق سسواي دڠن فطرة وانيتا, منجادي مڠسا ݢڠݢوان seksual د ڤجابة, ڤلاريس باراڠن کاڤيتاليس, مڠسا جوالن مروة د اينترنيت دان سباڬايڽ .
قَالَ رَسُولُ اللَّهِ صَلَّى اللَّهُ عَلَيْهِ وَسَلَّمَ : ” لا تُكَلِّفُوا الصِّغَارَ مِنَ الْجَوَارِي الْكَسْبَ ، فَإِنَّهُنَّ يَكْسِبْنَ بِفَرْجِهَا , وَلا تَكَلَّفُوا الصَّبِيَّ الصَّغِيرَ الْكَسْبَ ، فَإِنَّهُ يَسْرِقُ , وَعُفُّوا يُعِفَّكُمُ اللَّهُ – رواه أبو نُعَيْم
مقصودڽ : جاڠن کامو ببنکن همبا ڤرمڤوان يڠ کچيل دڠن ڤکرجأن کران مريک اکن منچاري حاصيل دڠن منجوال کحورمتن مريک. جاڠن کامو ممقسا انق کچيل دڠن ڤکرجأن کران دي اکن منچوري. دان بريله کريڠنن نسچاي الله مريڠنکن کامو
رنوڠيله جوݢ اوچڤن سأورڠ ڤنوليس ترکنل Helen Stanbury: چڬهله ڤرچمڤورن انتارا للاکي دان ڤرمڤوان. کامي داميريکا باڽق منريما ڤاده درڤد ڤرچمڤورن اين سهيڠݢ منجادي سبواه مشارکت يڠ ڤنوه دڠن کهيدوڤن بيباس دان لوچه. اخيرڽ راماي مڠسا ڤرݢأولن بيباس اين ممنوهي ڤنجارا, کاکي ليم, کلب مالم دان رومه اوروت ڤنوه کهينأن.
اللهُ أَكْبَرُ! اللهُ أَكْبَرُ! اللهُ أَكْبَرُ وَلِلهِ الحَمْدُ
فرمان الله دالم أية 35-36 سورة إبراهيم :
وَإِذْ قَالَ إِبْرَاهِيمُ رَبِّ اجْعَلْ هَـٰذَا الْبَلَدَ آمِنًا وَاجْنُبْنِي وَبَنِيَّ أَن نَّعْبُدَ الْأَصْنَامَ ﴿٣٥﴾ رَبِّ إِنَّهُنَّ أَضْلَلْنَ كَثِيرًا مِّنَ النَّاسِ ۖ فَمَن تَبِعَنِي فَإِنَّهُ مِنِّي ۖ وَمَنْ عَصَانِي فَإِنَّكَ غَفُورٌ رَّحِيمٌ
مقصودڽ : دان (إيڠتله) کتيک نبي ايبراهيم بردعاء دڠن برکات: “واهاي توهنکو! جاديکنله نݢري مكة اين نݢري يڠ امان, دان جأوهکنله داکو دان أنق-أنقكو دري ڤربواتن مڽمبه برهالا. واهاي توهنکو, برهالا-برهالا ايت تله مڽببکن سست باڽق دانتارا اومة مأنسي. اوليه ايت, سسياڤا يڠ منوروتکو (إيکوت إسلام) مک دي اداله دري ڬولوڠنکو; دان سسياڤا يڠ مندرهاک کڤداکو (منولق إسلام) , مک سسوڠݢوهڽ اڠکاو مها ڤڠمڤون, لاݢي مها مڠاسيهاني (کيراڽ دي انصاف دان برتوبة)
ڤرجواڠن نبي ايبراهيم برسام نبي إسماعيل عليهما السلام بوکن سهاج دالم ممبنتوق کلوارݢ ماله ممبينا نݢارا يڠ امان دمان انتاراڽ چيريڽ اياله دبرسيهکن درڤد سبارڠ عنصور شرک دسمڤيڠ کڤاتوهن کڤد الله دالم ستياڤ أسڤيق کهيدوڤن. بڬيتوله جوݢ نݢارا امان اکن درأيه دڠن ممڤوڽأي ڤميمڤين يڠ تقوى کڤد الله سهيڠݢ عاديل دالم ملقساناکن ڤمرينتهن. نݢارا اکن هورو هارا بيلا دڤيمڤين اوليه اورڠ يڠ ڤچه امانة دان کاکي رشواه سباݢايمان نݢارا منجادي چلارو اڤابيلا لاڤورن Audit Negara 2013 مڠصحکن 309 اونيت اسيت PDRM هيلڠ انتارا 2010-2012 برنيلاي RM 1.33 جوتا ترماسوق 44 ڤيستول. اڤ يڠ لبيه مالڠ سنجات يڠ هيلڠ دمينتا سوڤايا تيدق دهيراو کموڠکينن جاتوه لأوت. بݢيتو جوݢ ساله ݢونا ڤرونتوقكن سباڽق RM 2.051 bilion برتوجوان مڠوڤه kontaktor دالم منجاݢ کسلامتن سکوله دان اسراما تيدق برجالن سباݢايمان دهارڤکن. ايت بلوم لاݢي دکيرا دڠن ڤمبلين بارڠن دڠن هرݢ يڠ تيدق مناسبة سڤرتي جم دينديڠ RTM يڠ برهرݢRM 100 دبلي دڠن هرݢRM 3 810 . سبنرڽ ڤڽليويڠن هرتا رعيت سنتياس دبنتڠکن ستياڤ تاهون تتاڤي عبارت مروݢيکن كرتس دان ماس سهاج کران سيکڤ ڤميمڤين يڠ تيدق برسوڠڬوه دالم مڠهنتيکن ڤچه امانة اين. سکيراڽ رعيت باوهن تراوتام علماء ممبيرکن اي تروس برلاکو مک ساعة کهنچورن نݢارا تراوتام کڤد مفليس سماکين همڤير. جيک ڤمبذيرن دان ڤچه امانة يڠ ملمڤاو اين داڤت دسکت سچارا سريوس سڤاستيڽ رعيت تيدق لاݢي دبباني دڠن کنأيقكن هرݢ ميڽق دان بارڠن کڤرلوان لأين يڠ ممريتکن. اوليه ايت ڤميليهن ڤميمڤين يڠ عاديل مروڤاکن سواتو اوسها يڠ واجب دالم منجاديکن نݢارا امان سجهترا. امام شافعي ڤرنه بروصية: ڤرکارا يڠ مستي اد ڤد ڤميمڤين اد 5 يأيت بنر دالم ڤرچاکڤن, منجاݢ رهسيا, منونايکن سݢالا جنجي, سنتياس ممڤربي نصيحة دان منونايکن کواجيڤن يڠ دأمانهکن
فرمان الله دالم ايات 85 سورة النساء :
إِنَّ اللَّـهَ يَأْمُرُكُمْ أَن تُؤَدُّوا الْأَمَانَاتِ إِلَىٰ أَهْلِهَا وَإِذَا حَكَمْتُم بَيْنَ النَّاسِ أَن تَحْكُمُوا بِالْعَدْلِ ۚ إِنَّ اللَّـهَ نِعِمَّا يَعِظُكُم بِهِ ۗ إِنَّ اللَّـهَ كَانَ سَمِيعًا بَصِيرًا
مقصودڽ : سسوڠݢوهڽ الله مڽوروه کامو سوڤاي مڽرهکن سݢالا جنيس امانة کڤد اهليڽ (يڠ برحق منريماڽ) , دان اڤابيلا کامو منجالنکن حکوم دانتارا مأنسي, (الله مڽوروه) کامو مڠحکوم دڠن عاديل. سسوڠݢوهڽ الله دڠن (سوروهنڽ) ايت ممبري ڤڠاجرن يڠ سبأيك-بأيکڽ کڤد کامو. سسوڠݢوهڽ الله سنتياس مندڠر, لاݢي سنتياس مليهت.
بَارَكَ اللهُ لِيْ وَلَكُمْ فِي القُرْآنِ العَظِيْمِ وَنَفَعَنِي وَإِيَّاكُمْ بِمَا فِيْهِ مِنَ الآيَاتِ وَالذِّكْرِ الحَكِيْمِ وَتَقَبَّلَ مِنِّي وَمِنْكُمْ تِلاوَتَهُ إِنَّهُ هُوَ السَّمِيْعُ العَلِيْمُ وَاسْتَغْفِرُ اللهَ العَظِيْمَ لِيْ وَلَكُمْ وَلِسَائِرِ الُمْسِلِمْينَ وَالمُسْلِمَاتِ وَالمُؤْمِنِيْنَ وَالمُؤْمِنَاتِ فَاسْتَغْفِرُوْهُ فَيَا فَوْزَ المُسْتَغْفِرِيْنَ وَيَا نَجَاةَ التَّائِبِيْنَ
KHUTBAH KEDUA
اللهُ أَكْبَرُ ( 3 كالي ) اللهُ أَكْبَرُ ( 3 كالي ) اللهُ أَكْبَرُ كَبِيْرًا و الحَمْدُ ِللهِ كَثِيْرًا وَسُبْحَانَ اللهِ بُكْرَةً وَأَصِيْلا. الحَمْدُ ِللهِ وَحْدَهُ صَدَقَ وَعْدَهُ وَنَصَرَ عَبْدَهُ وَأَعَزَّ جُنْدَهُ وَهَزَمَ الأحْزَابَ وَحْدَهُ . أَشْهَدُ أَنْ لاإِلهَ إِلا اللهُ وَحْدَهُ لا شَرِيْكَ لَهُ , وَأَشْهَدُ أَنَّ سَيِّدَنَا مُحَمَّدًا عَبْدُهُ وَرَسُوْلُهُ , اللّهُمَّ صَلِّ عَلىَ سَيِّدِنَا مُحَمَّدٍ وَعَلَى آلِهِ وَصَحْبِهِ أَجْمَعِيْنَ . أَمَّا بَعْدُ…….فَيَا أَيُّهَا المُسْلِمُوْنَ اتَّقُوْا اللهَ وَأَطِيْعُوْهُ وَاعْلَمُوْا أَنَّ اللهَ يُحِبُّ المُتَّقِيْنَ فرمان الله تعالى دالم أية 103-107سورة الصافات :
فَلَمَّا أَسْلَمَا وَتَلَّهُ لِلْجَبِينِ وَنَادَيْنَاهُ أَنْ يَا إِبْرَاهِيمُ قَدْ صَدَّقْتَ الرُّؤْيَا إِنَّا كَذَلِكَ نَجْزِي الْمُحْسِنِينَ إِنَّ هَذَا لَهُوَ الْبَلاَءُ الْمُبِينُ وَفَدَيْنَاهُ بِذِبْحٍ عَظِيمٍ
مقصودڽ : ستله کدواڽ برسره بولت-بولت ﴿ منجونجوڠ ڤرينته الله﴾ دان نبي إبراهيم مربهکن انقڽ دڠن ملتقکن ايريڠن موکاڽ اتس تومڤوق تانه ﴿ اونتوق دسمبليه﴾ سرتا کامي مڽروڽ :“واهاي نبي إبراهيم! سسوڠكَوهڽ کامو تله ممبنرکن ميمڤي ايت“. سسوڠكَوهڽ اين بنر-بنر سواتو اوجين يڠ ڽات. دان کامي تبوسکن انق ايت دڠن سمبليهن يڠ بسر.
مسلمين/مسلمات يڠ درحمتي الله،
کتيک مڠيڠاتي ڤڠوربانن هيبت نبي ابراهيم عليه السلام يڠ ترڤقسا مڽمبليه انقڽ نبي إسماعيل عليه السلام ملالوي سواتو أراهن دالم ميمڤي بنرڽ مك اومة إسلام ڤد هاري اين مستي دسوبورکن کمبالي راس يقين تنتڠ کعاديلن دان کهيباتن سيستيم إسلام دالم منجنجيکن کبهاݢيأن هيدوڤ ددنيا دان اخيرة. کيت يقين بهاوا ڤرجواڠن دالم منيڠݢيکن کلمه الله اتس موك بومي اين ڤرلو بردڤن دڠن ڤلباݢاي چابرن, اوجين دان هالاڠن سمادا دري موسوه اتاو اومة إسلام سنديري. کيت داڤت سقسيکن باݢايمان سيکڤ عصبية کبڠساءن سمڤيت يڠ دبڠکيتکن تله مڽببکن اومة عرب منجاتوهکن کراجأن عثمانية تورکي 1924 سهيڠݢ همڤير 100 تاهون اومة إسلام تنڤا خلافة يڠ ممايوڠي کيت سهيڠݢ ڤنجاجه دڠن موده ممباهم کيت ساتو دمي ساتو. سبارڠ کبڠکيتن إسلام اکن دسکت دڠن ڤلباݢاي چارا ترماسوق منچابولي سيستيم ديموقراسي دڠن مڠݢوليڠ کراجأن يڠ صح سڤرتي يڠ تربارو دمصر . کمودين سبارڠ ݢرقكن إسلام يڠ ممبهاياکن موسوه إسلام تراوتام zionis يهودي اکن دقبورکن سباݢايمان يڠ ترجادي کڤد إخوان المسلمين دمصر . اي بوکن ڤرکارا بارو سباليقڽ مڠولاڠي تيندقكن جاهت ڤنجاجه سبلوم اين. دولو ڤرنه کلوار درڤد مولوت توکوه ڤنجاجه بهاوا تياد رواڠ اونتوق منجامين برتروسنڽ نݢارا إسرائيل کچوالي دڠن مڠهاڤوسکن 2 عنصور ددنيا عرب يأيت ڤميمڤين اݢام يڠ komited دڠن إسلام دان ݢرقكن إخوان المسلمين. ڤنجاجه تيدق تاکوت کڤد sosialis, ڤرقومن عصبية دان سيستيم براج دکاوسن عرب تتاڤي يڠ دتاکوتي اياله إسلام. اينيله کواس بسر يڠ سوده لاما تيدور دان سکارڠ اي مولا بڠکيت ددنيا عرب. ڤنجاجه تاکوت لاهير نبي محمد بارو د کاوسن ايت.
اوليه ايت سمڤنا براد ڤد هاري راي قربان يڠ مڠتوق هاتي کيت سوڤاي مڠوربانکن راس چينتا ڤد دنيا دالم مماستيکن إسلام براد دڤونچق جاي. ماريلهکيت سام٢ برݢنديڠ باهو دالم مڠمباليکن سيستيم إسلام دالم مراجإي دنيا اݢر کمرديکأن فلسطين داڤت درأيه, کظاليمن د سريا داڤت دهنتيکن, ڤمبونوهن etnik Ronghiya د Myanmarداڤت دسکت, ڤندريتأن سودارا سأݢام دمصرداڤت دبيلا, کݢانسن ترهادڤ اومت إسلام تايلاند داڤت ڤرهاتين, نصيب اومة إسلام سلوروه دنيا داڤت دبنتو دباوه ساتو بندرا يأيت إسلام يڠ موليا. إسلامله نسچاي کيت سلامت دنيا اخيرة
الله أكبر ! ألله أكبر ! الله أكبر ولله الحمد
سلام عيدالأضحى داوچڤکن کڤد سلوروه مسلمين دان مسلمات. باكَي يڠ برکممڤوان دسارنکن اكَر مڠهيدوڤکن سمبوتن عيدالأضحى اين دڠن عبادة قربان سباكَايمان يڠ دانجورکن اوليه اسلام.
قَالَ الرَّسُوْلُ : مَاعَمِلَ ابْنُ آدَمَ يَوْمَ النَّحْرِ عَمَلاً أَحَبَّإِلَى الله عَزَّ وَجَلَّ مِنْ إِهْرَاقَةِ دَمٍ. وَإِنَّهُ لَيَأْتِييَوْمَ الْقِيَامَةِ بِقُرُونِهَا وَأَظْلاَفِهَا وَأَشْعَارِهَا. وإِنَّالدم لَيَقَعُ مِنَ اللهِ عَزَّ وَجَلَّ بِمَكَانٍ، قَبْلَ أَنْ يَقَعَعَلَى الأَرْضِ. فَطِيبُوا بِهَا نَفْساً – رواه الترمذي وابن ماجه والحاكم
مقصودڽ : “تياد عملن يڠ دلاکوکن اوليه مأنسي ڤد هاري راي قربان يڠ لبيه دسوکأي الله دري مڠاليرکن داره (يعني مڽمبليه قربان) . سسوڠݢوهڽ اي اکن داتڠ ڤد هاري قيامة ننتي دڠن تندوق-تندوقڽ , کوکو-کوکو دان بولو-بولوڽ (دان دلتقکن داتس تيمباڠن) . دان سسوڠݢوهڽ داره بيناتڠ قربان ايت منداڤت کدودوقكن دسيسي الله دسواتو تمڤت يڠ تيڠݢي سبلوم اي جاتوه د أتس بومي. اوليه ايت, إخلاصكنله هاتي کامو کتيك برقربان ايت”
اللّهُمَّ صَلِّ عَلىَ سَيِّدِنَا مُحَمَّدٍ وَعَلَى آلِهِ وَصَحْبِهِ أَجْمَعِيْنَ اللّهُمَّ اغْفِرْ لِلْمُسْلِمِيْنَ وَالمُسْلِمَاتِ وَالمُؤْمِنِيْنَ وَالمُؤْمِنَاتِ الأحْيَاءِ مِنْهُمْ وَالأمْوَاتِ إِنَّكَ سَمِيْعٌ قَرِيْبٌ مُجِيْبُ الدَّعَوَاتِ وَقَاضِيْ الحَاجَاتِ وَأَلِّفْ بَيْنَ قُلُوْبِهِمْ وَأَصْلِحْ ذَاتَ بَيْنِهِمْ وَانْصُرْهُمْ عَلَى عَدُوِّكَ وَعَدُوِّهِمْ , اللّهُمَّ لا تُسَلِّطْ عَلَيْنَا مَنْ لايَخَافُكَ وَلا يَرْحَمُنَا, اللّهُمَّ انْصُرِ المُجَاهِدِيْنَ الَّذِيْنَ يُجَاهِدُوْنَ فِيْ سَبِيْلِكَ فِيْ كُلِّ زَمَانٍ وَمَكَانٍ , اللّهُمَّ انْصُرْ إِخْوَانِنَا المُسْلِمِيْنَ فِى فَلَسْطِين وَفِى سوريا وفي مصر وَفِى Myanmar وَفِى جَنُوْبِ بِلِيِبين وَفِى إيندونيسيا وفى تايلند وَفِى بَلَدِنَا ماليزيا اللّهُمَّ يَا مُنْزِلَ الكِتَابِ وَ يَا مُجْرِيَ السَّحَابِ وَ يَاهَازِمَ الأحْزَابِ اِهْزِمْهُمْ وَانْصُرْنَا عَلَيْهِمْ, اللّهُمَّ عَلَيْكَ بِاليَهُوْدِ وَمَنْ وَالاهُمْ, اللّهُمَّ عَلَيْكَ بِالنَّصَارَى وَمَنْ وَالاهُمْ, اللّهُمَّ عَلَيْكَ بِالهُنَوْدِ وَمَنْ وَالاهُمْ, اللّهُمَّ عَلَيْكَ بِالأمِيرِكَان وَمَنْ وَالاهُمْ, اللّهُمَّ عَلَيْكَ بِالِبرِيطَان وَمَنْ وَالاهُمْ, اللّهُمَّ عَلَيْكَ بِأَحْزَابِ المُشْرِكِيْنَ الطَّاغِيْنَ الظَّالِمِيْنَ وَمَنْ وَالاهُمْ, اللّهُمَّ دَمِّرْهُمْ تَدْمِيْرًا وَ تَبِّرْهُمْ تَتْبِيْرًا وَاجْعَلْهُمْ هَبَاءً مَنْثُوْرًا اللّهُمَّ انْصُرْ مَنْ نَصَرَ دِيْنَكَ وَاخْذُلْ مَنْ خَذَلَ دِيْنَكَ , اللّهُمَّ أَعِزَّ الإسْلامَ وَالمُسْلِمِيْنَ وَأَذِّلَّ الشِّرْكَ وَالمُشْرِكِيْنَ وَدَمِّرْ أَعْدَاءَ الدِّيْنِ وَانْصُرْ عِبَادَكَ المُؤْمِنِيْنَ . اللّهُمَّ تَقَبَّلْ مِنَّا صَلاتَنَا وَقِيَامَنَا وَأَضْحِيَتَنَا وَجَمِيْعَ حَسَنَاتِنَا وَاجْعَلْهَا خَالِصَةً لِوَجْهِكَ الكَرِيْم. رَبَّنَا آتِنَا فِي الدُّنْيَا حَسَنَةً وَفِي الآخِرَةِ حَسَنَةً وَقِنَا عَذَابَ النَّارِ. سبُحْاَنَكَ اللّهُمَّ وَتَحِيَّتُهُمْ فِيْهَا سَلامٌ وَآخِرُ دَعْوَاهُمْ أَنِ الحَمْدُ ِللهِ رَبِّ العَالَمِيْنَ


text:
سوکن SEA ايديسي ک-29 اين مروڤاکن ڤنچاڤاين تربا؞يق نڬارا سڤنجڠ سوکن اين برلڠسوڠ سجق ترتوبوهڽ کأڠڬوتا؞ن نڬارا٢ اسيان.
تهنيه بوات سموا اتليت نڬارا، سام اد برتنديڠ باڬي اچارا اينديۏيدو اتاو برڤاسوقن دان تيدق کيرا اڤ ورنا ڤيڠت يڠ مريک سومبڠکن.
کڤد اتليت يڠ تيدق برجاي مريک جوڬ اداله سبهاڬين درڤد ويرا دان ويراواتي يڠ توروت منجولڠ نام نڬارا.
کجايا؞ن ڤارا اتليت کالي اين اداله جاصيل ڬنديڠن يڠ بڬيتو منتڤ انتارا ڤنمڤيلن موک٢ بارو دان جوڬ اتليت يڠ سوده ببراڤ کالي مواکيلي نڬارا دالم تماش سوکن دوي تاهونن دکالڠن نڬارا٢ اسيان.


text:
بوپي اڬق ڤليق، نامون ايتوله حقيقتڽ، ڤيسڠ ترسبوت مروڤاكن ميليق ساله سأورڠ ڤتاني دا؞يره تربابيت يڠ برنام احمد زنوري. منوروتڽ، ڤوهون ڤيسڠ اونيكڽ ايت بارو دوا تاهون دتانم دكبونڽ دان بربيذا دڠن تانمن ڤيسڠڽ يڠ لا؞ين.
احمد مڠاكو، دي سنديري تيدق مپڠک كجادين اونيک ايت اكن برلاكو ڤد ڤيسڠ تانمنڽ. كاتاڽ، ڤد ڤرمولا؞ن ڤوهون ترسبوت دتانم، اي تيدق ڤرنه سكاليڤون بربواه دبنديڠكن دڠن تانمنڽ يڠ لا؞ين.
”ڤيسڠ اين مروڤاكن جنيس ڤيسڠ راج. ساي مولا منانمڽ سرنتق دڠن ڤوكوق ڤيسڠ يڠ لا؞ين. كباپقن ڤوكوق ڤيسڠ يڠ ساي تانم تومبوه دڠن با؞يق، چوما ڤوهون اونيک اين يڠ مڠهادڤي مسئله اونتوق تومبوه دڠن سوبور.
”سبلوم اين جوڬ ڤرنه برلاكو ڤرتومبوهن يڠ سام. نامون حاصيل بواه دان جنتوڠ ڤيسڠ ايت ساي بواڠ كران بواهڽ كچيل دان بوسوق. دان ساي سكالي لاڬي منانمڽ اونتوق كالي كدوا. تاڤي ڤركارا اين اونيک اين ماسيه براولڠ،“ كاتاڽ كڤد Sindonews.com بارو٢ اين.
والاوڤون ڤد ڤرمولا؞ن ڤيسڠ اونيک ترسبوت تيدق منونجوقكن حاصيل يڠ با؞يق، نامون احمد تتڤ مراوتڽ سهيڠڬ برجاي مڠحاصيلكن 12 بيجي ڤيسڠ.
سمنتارا ايت، منوروت كتوا كامڤوڠ كدوڠ ڬاديڠ، قيصه ڤيسڠ اونيک ترسبوت مولا منداڤت ڤرهاتين درڤد ورڬ ستمڤت سهيڠڬ كبون احمد دڤنوهي مشاركت سكيتر اونتوق مليهتڽ سنديري.
”كأنيهن دان كأونيکن ڤيسڠ اين ممبواتكن كبون دان رومه احمد دبنجيري دڠن كحاضيرن ورڬ تمڤتن يڠ كاڬوم دڠن چيڤتا؞ن توهن ايت،“ جلسڽ.


text:
کتوا ڤڠاره جابتن بومبا دان ڤپلامت مليسيا (JBPM)، داتوق سري وان محمد نور ابراهيم برکات، سباپق امڤت درڤد بالاي بومبا ايت دبينا دکاوسن باندر ماناکالا 16 لاڬي دلوار باندر.
”تيڬ درڤدڽ دبينا دنڬري سمبيلن يا؞يت دڬمنچيه، رنتاو دان سري مننتي.
”لوکاسي بالاو بومبا ساڠت ڤنتيڠ کران کمودهن ايت اکن ممودهکن اڠڬوتا بومبا تيبا دتمڤت کجادين تنڤا مڠمبيل ماس يڠ ڤنجڠ. اين کران ماس برتيندق بالس يڠ چڤت مروڤاکن ڤتونجوق ڤريستاسي اوتام (KPI) کڤد JBPM،“ کاتاڽ.
بلياو برکات دمکين دالم سيدڠ اخبار سلڤس مجليس ڤپمڤاين ڤيڠت کبسرن جابتن، انوڬره ڤرخدمتن چمرلڠ تاهون 2017 دان سيجيل ڤرخدمتن لبيه 30 تاهون JBPM نڬري سمبيلن دسيني هاري اين.
سراماي 15 ڤڬاواي منريما ڤيڠت کبسرن جابتن، 57 اورڠ باڬي انوڬره ڤرخدمتن چمرلڠ 2017 ماناکالا 13 ڤڬاواي منريما سيجيل انوڬره ڤرخدمتن لبيه 30 تاهون.
يڠ توروت حاضير ڤڠاره JBPM نڬري، نورعزام خميس.